Mesyuarat Jawatankuasa Fatwa Negeri Johor yang bersidang pada 27 Jamadilakhir 1424 bersamaan 25 Ogos 2003 telah membincangkan mengenai Perlaksanaan Had Kifayah Fakir Miskin Negeri Johor.

Alhamdulillah fatwanya:

1. Takrif Had Kifayah:

i. Dari segi bahasa : Kadar kecukupan

ii. Dari segi istilah : Kadar minima keperluan asas dalam kehidupan seeorang (yang pada kebiasaannya).

Had ini digunakan bagi menentukan kadar yang perlu dibantu untuk memenuhi keperluan asas bulanan setiap individu dan tanggungan di bawahnya.

2. Takrif Fakir

Seseorang yang tidak mempunyai harta dan hasil usaha ( pekerjaan ) yang boleh memenuhi keperluan asas ( daruriat ) bagi dirinya dan tanggungan di bawahnya bukan keperluan tambahan ( hajiat ) dan bukan keperluan kemewahan ( tahsinayat ), termasuk juga mereka yang tidak ada daya usaha dengan sebab seperti penyakit, dan jika ( perempuan ) tidak mempunyai suami, bapa dan datuk ke atas, atau anak dan cucu ke bawah yang wajib memberi nafkah kepadanya dari segi hukum syarak serta tidak mempunyai makanan yang mencukupi, pakaian dan tempat tinggal bagi dirinya dan tanggungan di bawahnya.

Sebagai contoh : seseorang yang memerlukan kepada RM 300 sebulan tetapi hanya memperolehi tidak sampai 50% daripada keperluan tersebut untuk menampung keperluan asas diri dan tanggungan di bawahnya.

3. Takrif Miskin

Seseorang yang mempunyai pekerjaan atau hasil usaha yang hanya memenuhi sebahagian keperluan asas (daruriat) tetapi mencukupi untuk dirinya dan orang di bawah tanggungannya.

Sebagai contoh: seseorang yang memerlukan kepada RM 300 sebulan tetapi hanya memperolehi separuh (50%) atau lebih tetapi tidak sampai memenuhi keperluan asas sebenar bagi dirinya dan tanggungan di bawahnya.

4. Takrif Orang Kaya

i. Seseorang yang mempunyai harta yang boleh diusahakan dan hasil usahanya memenuhi keperluan asas mengikut kadar had kifayah, atau

ii. Seseorang yang mempunyai pekerjaan dan pendapatannya memenuhi keperluan asas had kifayah, atau

iii. Seseorang perempuan yang mempunyai suami atau bapa atau datuk ke atas atau anak-anak dan cucu-cucu ke bawah yang wajib dan mampu memberi nafkah yang mencukupi had kifayah dari segi hukum syarak, atau

iv. Seseorang yang mempunyai makanan yang mencukupi juga pakaian dan tempat tinggal mengikut hukum syarak, atau

v. Seseorang yang mampu memiliki keperluan tambahan ( hahiyat ) dan keperluan kemewahan ( tahsinayat ) dalam kehidupan seharian, atau

vi. Seseorang yang kaya dengan tenaga usaha ( mempunyai kesihatan tubuh badan yang baik tanpa kecacatan dalam usaha yang pada adatnya boleh berusaha dan bekerja ) tetapi tidak mahu melibatkan diri dalam pekerjaan yang halal, hanya ingin mendapat bantuan percuma sahaja sedangkan pekerjaan yang halal banyak, atau

vii. Mereka yang mempunyai harta tetapi tidak mahu mengusahakannya kerana malas, hanya suka meminta-minta.

5. Had Kifayah

Sistem agihan ke atas golongan fakir miskin sama ada Islam asal atau mualaf (yang telah lama memeluk Islam dan telah kuat keimanannya) adalah berasaskan kepada keperluan asas (daruriyat), bukan keperluan tambahan (hajiyat) dan buka keperluan kemewahan (tahsinayat) seseorang itu mengikut kaca mata Islam bagi diri dan keluarga di bawah tanggungannya sesuai dengan tempat (lokasi) dan masa serta status sosial seseorang itu bagi keperluan minima iaitu:

i. Makanan

Segala bahan makanan dan minuman asas yang diperlukan atau dimakan oleh seeorang individu dan tanggungan di bawahnya yang memenuhi keperluan asas sama ada ketika berada di dalam atau di luar rumah.

ii. Pakaian

Segala bentuk pakaian yang digunakan atau dipakai oleh seseorang individu dan tanggungan di bawahnya merangkumi pakaian harian, pakaian sekolah, pakaian kerja dan lain-lain pakaian asas.

iii. Perlindungan

Perlindungan ialah perbelanjaan menyediakan perlindungan untuk diri dan tanggungan di bawahnya merangkumi sewa rumah atau bayaran ansuran rumah murah, bil air dan elektrik serta segala yang bersangkutan dengan keperluan asas sesebuah tempat tinggal (lokasi) berasaskan keperluan minima.

iv. Pendidikan

a. Perbelanjaan pendidikan fardu ain.

b. Perbelanjaan berkaitan pendidikan diri, ahli keluarga sama ada diperingkat pra sekolah, rendah, menengah dan pengajian tinggi, juga meliputi keperluan yang berkaitan pendidikan tersebut seperti pembelian peralatan pelajaran dengan syarat tidak dapat bantuan atau pinjaman daripada sumber-sumber lain.

v. Kesihatan

Merujuk kepada segala bentuk:

a. Rawatan biasa

b. Pembelian ubat-ubat biasa

c. Pembelian alat-alat perubatan biasa

d. Rawatan major melalui hospital kerajaan kecuali ada perakuan dari pihak hospital kerajaan dengan sebab-sebab tertentu

e. Tambang yang berpatutan

vi. Pengangkutan

Iaitu keperluan pengangkutan tambang untuk pergi dan balik dari tempat kerja atau tambang pergi dan balik ke sekolah (pengangkutan awam - bas) atau tambang untuk tujuan rawatan.

6. Kategori Indvidu Dalam Had Kifayah

Bagi penentuan tanggungan had kifayah ianya meliputi:

i. Ketua Keluarga

- Merujuk kepada suami, isteri, ibu, bapa dan penjaga.

ii. Dewasa

- Isteri atau suami yang ditanggung oleh ketua keluarga sama ada bekerja atau tidak

- Ibu atau bapa yang wajib disara

- Tanggungan yang bersekolah walaupun di pusat pengajian tinggi atau tidak bersekolah melebihi umur 18 tahun

- Tanggungan atau anak yang bekerja tetapi masih tinggal bersama

iii. Remaja

- Sekolah menengah (13 - 17 tahun)

iv. Kanak-kanak

- lahir - 4 tahun

- pra sekolah ( 5 - 6 tahun )

- sekolah rendah ( 7 - 12 tahun )

7. Kadar keperluan asas di Negeri Johor (dalam RM)

Kadar ini ditentukan berdasarkan beberapa fakor sebagaimana berikut :

i. Perkiraan berdasarkan indeks saran hidup di Malaysia

- Indeks sara hidup ( ISH ) adalah statistik yang amat penting menentukan perubahan kos sara hidup dari satu kawasan ke satu kawasan dan dari semasa ke semasa.

- Keperluan indeks sara hidup amat jelas terutamanyadalam menentukan pelarasan bantuan sara hidup kepada golongan fakir dan miskin. Ianya boleh juga digunakan untuk menentukan tekad "kuasa beli" yang diperlukan bagi sesuatu isi rumah itu mengekalkan taraf hidup yang sama dari semasa ke semasa.

Definisi Indeks Sara Hidup

- Indeks sara hidup adalah satu angka relatif yang mengukur perubahan tingkat perbelanjaan keluarga bagi keperluan-keperluan asas pada satu-satu masa di sesuatu lokasi.

- Ianya dikira berdasarkan pada suatu tahun asas dan juga berdasarkan harga bagi "a fixed basket of goods and services" disesuatu lokasi disepanjang suatu tempoh tertentu.

- " a fixed basket of goods and services " ini adalah komponen-komponen perbelanjaan sara hidup. Komponen-komponen ini adalah terdiri daripada makanan, pakaian, perubatan, pendidikan, pengangkutan dan perumahan.

- Indeks sara hidup yang meningkat menunjukkan perbelanjaan bagi keperluan asas ini meningkat berbanding tahun asa berkenaan dan begitu juga sebaliknya.

- Kesimpulannya, indeks sara hidup diertikan sebagai nisbah di antara biaya saran minimum yang diperlukan pada masa kini dan biaya sebenar pada tahun asas.

Proses Pengumpulan Data

- Indeks sara hidup memerlukan tatacara pengumpulan data yang sistematik. Buat masa ini, badan yang mengumpul dan menganalisis data secara khusus ialah Jabatan Perangkaan.

- Antara maklumat yang diperolehi secara berkala dan berterusan adalah maklumat demografi seperti tempat tinggal ( lokasi ), saiz keluarga, bilangan dan umur ahli keluarga, pendapatan, pecahan perbelanjaan, kaum, bilangan anak bersekolah, maklumat diri setiap ahli keluarga, harga-harga barangan keperluan asas dan masa bancian.

- Maklumat tersebut kemudiannya akan diproses dan dianalisis berdasarkan kaedah pengiraan indeks sara hidup yang dipilih sama ada menggunakan kaedah indeks mudah, kaedah indeks terlaras secara umum atau pun kaedah indeks terlaras mengikut tempat dan nisbah perbelanjaan.

- Untuk mendapat kadar Johor = kadar wilayah x 1.12

1.08

ii. Statistik sokongan dari Jabatan Perangkaan Negeri Johor.

iii. Asas kadar harga yang ditetapkan oleh Kementerian Dalam Negeri dan Hal Ehwal Pengguna.

8. Jadual Kadar keperluan asas di Johor

Kategori Keperluan Asas

Ketua

Keluarga

Dewasa

Sek. Men.

13 - 17

Tahun

Kanak-Kanak

Sek. Rendah

7 - 12 Tahun

Kanak-Kanak

6 ( Pra ) Tahun

Ke Bawah

Perlindungan 300 - - - -

Makanan 85.40 85.40 85.40 56.90 56.90

Pakaian 15 15 15 10 10

Perubatan 10 10 10 10 10

Pendidikan - - 40 40 20

Pengangkutan 50 - 30 20 20

Jumlah

460.40

110.40

180.40

136.90

116.90

9. Penambahan Pengiraan (Tuntutan)

Jenis Kes

Penambahan ( RM )

Sakit Kronik 150.00

Cacat Semulajadi 150.00

Cacat Mendatang 150.00

Ibu Tunggal 150.00

Anak Menuntut di IPTA 150.00

Keluarga Bermasalah

- Suami dalam penjara

- Suami penagih dadah

- Suami penghidap AIDS

150.00

Lain-lain tuntutan 150.00

10. Penolakan pengiraan kadar had kifayah pula berlaku sekiranya terdapat perkara berikut:

Jenis Kes

Penambahan ( RM )

Kenderaan bermotor 200

Barang kemas ( emas ) yang lebih daripada adapt 100

Vcd 50

Astro 100

Air Cond 100

Hi-Fi 50

Wang simpanan ( tidak lebih nisab zakat )

( Jumlah wang dibahagiakn 12 bulan )

11. Jadual Had Kifayah secara ringkas:

Isi Rumah

Had Kifayah ( RM )

Jumlah ( RM )

Ketua keluarga 460.40 460.40

Suami + isteri 460.40 + 110.40 570.80

Suami + isteri + anak ( menengah ) 460.40 + 110.40 + 180.40 751.20

Suami + isteri + anak ( menengah ) + anak ( rendah ) 460.40 + 110.10 + 180.40 + 136.90 888.10

Suami + isteri + anak ( menengah ) + anak ( rendah ) + anak ( 6 tahun ke bawah ) 460.40 + 110.40 + 180.40 + 136.90 + 116.90 1,005.00

Berdasarkan jumlah tersebut, ianya perlu ditolak dan ditambah dengan nilai penambahan dan penolakan bagi mendatangkan kadar had kifayah yang sebenar.

12. Penetapan kadar penerimaan bantuan ( RM )

Bagi penetapan kadar penerimaan bantuan, 3 kaedah penetapan kadar telah

dikemukakan sebagaimana berikut :

i. Kaedah 1

Deposit daripada Had Kifayah Jumlah RM diberi

RM100.00 hingga RM200.00 RM100.00

RM201.00 hingga RM300.00 RM150.00

RM301.00 hingga RM400.00 RM200.00

RM401.00 hingga RM500.00 RM250.00

RM501.00 hingga RM600.00 RM300.00

RM601.00 hingga RM800.00 RM350.00

RM801.00 ke atas RM400.00

ii. Kaedah 2

Bantuan diberi berdasarkan gerak deposit yang berlaku atas pendapatan dan perbelanjaan. Sebagai contoh: pendapatan RM 500.00 manakala had kifayah RM 1,005.00 bantuan diberikan ialah RM 505.00.

iii. Kaedah 3

Deposit daripada Had Kifayah Jumlah RM diberi

RM50.00 hingga RM150.00 RM100.00

RM151.00 hingga RM200.00 RM150.00

RM201.00 hingga RM250.00 RM200.00

RM251.00 hingga RM300.00 RM250.00

RM301.00 hingga RM350.00 RM300.00

RM401.00 hingga RM800.00 RM350.00

RM801.00 ke atas RM400.00


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 23 Sep 2001 telah membincangkan mengenai perbincangan mengenai pindaan Akta Penjagaan Budak 1961 dan Akta Ibu. Mesyuarat telah membuat keputusan fatwa seperti berikut:

1) Tidak selaras dengan hukum syara', kerana mengikut hukum Syara', dari segi hak penjagaan kanak-kanak, ibu telah diberi hak keutamaan berbanding dengan bapa selagi kanak-kanak belum mencapai had umur yang mampu bagi mereka mengurus diri mereka sendiri dan selagi ibu masih berkelayakan, kemudian diikuti lain-lain urutan ?????. Begitu juga dengan hak penjagaan harta yang mana hukum Syara' memberi hak kepada bapa untuk mengurus harta kanak-kanak bawah umur diikuti oleh datuk sahih seterusnya orang-orang yang diwasiatkan. Manakala akta ini memberi hak yang sama kepada ibu dan bapa.

2) Tidak selari dengan Enakmen Keluarga Islam Kelantan 1983, di mana enakmen ini telah memperuntukan secara jelas urutan ????? atau orang lain sebagai penjaga. Manakala akta ini memberi hak yang sama kepada ibu dan bapa.
Bagi tujuan pemakaian akta ini kepada orang bukan Islam, sekiranya kelulusan Badan Perundangan Negeri diperlukan untuk melaksanakan akta ini di Negeri Kelantan, mesyuarat bersetuju supaya satu perjumpaan antara S.S Mufti Kerajaan Kelantan dan Y.B. Penasihat Undang-Undang Negeri diadakan untuk memastikan orang Islam tidak terlibat dalam peruntukan akta ini.


1. Harga zakat fitrah Negeri Melaka bagi tahun 1430H/2009M ialah sebanyak RM6.30 seorang
2. Penetapan kadar tersebut adalah berdasarkan harga purata beras Super Tempatan Gred A, mengikut timbangan satu gantang Baghdad bersamaan 2.6 kilogram.
3. Semua umat Islam yang tinggal atau bekerja di Negeri Melaka hendaklah membayar zakat fitrah kepada amil-amil yang dilantik oleh Majlis Agama Islam Melaka bagi tahun 1430H/2009M.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-93 yang bersidang pada 21 Februari 2011 telah membincangkan Hukum Mengadakan Pameran Spesimen Anatomi Manusia. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa Islam menetapkan bahawa jasad seorang yang telah meninggal dunia mempunyai kemuliaan, nilai dan hak kemanusiaan yang wajib dihormati dan dipelihara sepertimana orang yang masih hidup. Pembedahan dan pengawetan mayat yang bertujuan untuk pameran dan diperagakan dalam pelbagai bentuk dan aksi adalah bertentangan dengan syarak.

Oleh yang demikian, selaras dengan ketetapan hukum syarak, Muzakarah bersetuju memutuskan bahawa hukum mengadakan pameran spesimen anatomi manusia adalah
dilarang
 oleh Islam.

Walaubagaimanapun, bagi tujuan pendidikan kepada orang awam berkaitan anatomi manusia, ia boleh dilakukan melalui bahan-bahan pameran yang lain seperti melalui gambar-gambar dan bahan-bahan tiruan tanpa menggunakan mayat sebenar.


Mesyuarat Jawatankuasa Fatwa Negeri Johor yang bersidang pada 5 Safar 1425 bersamaan 26 Mac 2004 telah membincangkan mengenai Anak Tidak Sah Taraf.

 Alhamdulillah fatwanya:

 Anak tidak sah taraf ialah :

 1. Anak yang dilahirkan diluar nikah iaitu sama ada hasil daripada zina atau rogol.

 2. Anak yang dilahirkan kurang 6 bulan 2
lahzah Qamariah
 (bulan Hijriah) dari waktu akad nikah dan dia bukan hasil daripada persetubuhan shubhah.

 3. Anak yang dilahirkan lebih dari 6 bulan 2
lahzah Qamariah
 dari waktu akad nikah dan ada bukti dari segi syarak bahawa anak tersebut ialah anak luar nikah melalui ikrar (pengakuan) mereka yang berkenaan (suami dan isteri tersebut atau salah seorang daripadanya dan tidak diingkari oleh pihak yang satu lagi), atau adanya 4 orang saksi yang melihat berlakunya zina dan kesaksiannya pula memenuhi syarat-syarat mengikut hukum syarak.


Mengambil upah mengisi baja tahi lembu ke dalam karung adalah harus tetapi menjual tahi lembu tidak sah mengikut hukum syara' kerana ianya merupakan bahan najis.


Pembayaran zakat fitrah melalui khidmat Sistem Pesanan Ringkas (SMS) adalah harus dengan syarat pihak Celcom Mobile Sdn. Bhd. hendaklah dilantik oleh Majlis Agama Islam Melaka sebagai amil atau agen yang hanya akan membuat pungutan zakat fitrah melalui kaedah SMS di Negeri Melaka bagi suatu tempoh tertentu yang dibenarkan oleh pihak Majlis.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-93 yang bersidang pada 21 Februari 2011 telah membincangkan Kedudukan Kursus Pelatihan Solat Khusyuk. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa khusyuk di dalam sembahyang memang dituntut kepada umat Islam untuk melaksanakannya dan Islam memberi kemudahan yang amat luas untuk melaksanakan ibadah sembahyang tanpa memberatkan dengan amalan-amalan yang berlebih-lebihan

Sehubungan itu, Muzakarah bersetuju memutuskan bahawa ajaran, fahaman dan gerak geri perlakuan yang terkandung dalam Kursus Pelatihan Solat Khusyuk ini tidak terdapat di dalam ajaran Islam dan umat Islam ditegah daripada melakukan amalan ibadah yang tidak pernah dianjurkan oleh Islam.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 21hb Disember 2006 telah membincangkan fatwa mengenai ajaran kumpulan Abdullah Bin Mohammad Syarif, Tal Tujuh, Pasir mas. Mesyuarat telah membuat keputusan bersetuju menfatwakan sebagaimana berikut:

Pada menjalankan kuasa yang diberikan oleh seksyen 36 dan 39 Enakmen MajlisAgama Islam Dan Adat Istiadat Melayu Kelantan 1994, Majlis Agama Islam Dan Adat Istiadat Melayu Kelantan menerusi Jemaah Ulama’ yang bersidang pada 30 Zulkaedah 1427H bersamaan 21hb Disember 2006 dan atas titah perintah Kebawah Duli Yang Maha Mulia Tuanku Al-Sultan Kelantan membuat Fatwa yang berikut:

JADUAL

1.Mesyuarat Jamaah Ulama’ Majlis Agama Ialam Dan Adat istiadat Melayu Kelantan telah bersetuju dan memutuskan bahawa ajaran Kumpulan Abdullah Bin Mohammad Syarif Tal Tujuh, Pasir Mas adalah ajaran yang meragukan daripada ajaran Islam. Ciri-ciri ajaran yang meragukan dalam ajaran tersebut adalah dari segi:-

a) Aspek Akidah-

Abdullah bin Mohammad Syarif mengaku dan mendakwa mendapat “ Ilmu Laduni” iaitu ilmu terus daripada Allah.
Abdullah bin Mohammad Syarif tidak menafikan dakwaan pengikutnya bahawa dia seorang yang mempunyai kasyaf.
Abdullah bin Mohammad Syarif sentiasa membuat keputusan hanya berdasarkan kepada mimpi-mimpinya. Dia mendakwa boleh mentadbirkan segala mimpi dengan tepat.

b) Aspek Syariah-

Mendakwa mengerjakan ibadat haji tidak wajib dan mengamalkan seperti yang ditetapkan dalam Islam sekarang ini adalah tidak sah.
Pengikut tidak dibenarkan berkahwin selain daripada pengikutnya sahaja. Pengikut-pengikut yang hendak berkahwin mestilah mendapat kebenaran ketuanya ( Abdullah) terlebih dahulu.

c) Aspek Umum-

Ibu bapa yang tidak merestui penglibatan anaknya dengan kumpulan ini, akan terputuslah hubungan kekeluargaan antara mereka.
Ahli-ahli yang keluar daripada kumpulan ini dianggap telah murtad rohaniah.
Setiap arahan pemimpin yang dikeluarkan haruslah dipatuhi. Kegagalan mematuhi setiap arahan dianggap sebagai pengkhianat kepada kumpulannya dan ianya hendaklah diperangi atau dipulaukan.
Sesiapa menentangnya (Abdullah) halal darahnya dan perlu diperangi.
Penuntut tidak dibenarkan menuntut ilmu dengan guru lain tanpa kebenaran (Abdullah)
Pengikut Kumpulan ini berkeyakinan suatu hari nanti, kumpulan mereka akan memerintah dunia dan dapat menguasai segala harta kekayaan yang ada.
Ketuanya (Abdullah) menanam kefahaman kepada pengikut agar mengutamakan cara kehidupan kesufian dan mengabaikan hal-hal keduniaan seperti urusan ekonomi, politik dan sosial. Dunia dianggap perkara yang melalaikan yang menjauhkan seseorang daripada mengigati Allah. Kumpulan ini juga menganggap kehidupan di dunia hari ini penuh dengan kezaliman dan kemaksiatan. Oleh itu mereka perlu mengasingkan diri daripada masyarakat dan membina kehidupan dalam kumpulan mereka sahaja, iaitu hanya menitikberatkan soal-soal keakhiratan semata-mata.
Berdasarkan kepada ajaran-ajaran yang meragukan daripada ajaran Islam sebagaimana yang dinyatakan dalam perenggan 1(a), (b) dan (c) Mesyuarat Jamaah Ulama’ Majlis Agama Islam Dan Adat Istiadat Melayu Kelantan telah membuat fatwa seperti berikut:
Bahawa ajaran kumpulan Abdullah bin Mohammad Syarif, Tal Tujuh, Pasir Mas adalah ajaran yang meragukan daripada ajaran Islam dan Umat Islam hendaklah menjauhi daripada terlibat dengan ajaran tersebut.


Mesyuarat Jawatankuasa Fatwa Negeri Perlis Kali Ke-5 – 20 Februari 2012/27 Rabiulawwal 1433H

Mesyuarat mengambil perhatian bahawa terdapat keputusan majoriti dan minoriti bagi perkara ini. Keputusan majoriti bersetuju dengan keputusan berikut :

“Ajaran dan fahaman Syiah adalah suatu ajaran yang bercanggah dan menyalahi ajaran Islam yang sebenar. Para penganutnya dikira sesat dan boleh terkeluar dari Islam. Fahaman ini perlu disekat keseluruhannya daripada berkembang.

Oleh itu, umat Islam adalah dilarang mengamal ajaran, pegangan dan fahaman ajaran dan fahaman Syiah, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, mengadakan apa-apa aktiviti ekonomi, social, program persembahan kesenian dan kebudayaan serta aktiviti-aktiviti lain yang bertujuan untuk menghidup, menyebar dan mengembangkan ajaran ini.

Orang Islam adalah dilarang memiliki, menyimpan, mencetak, menjual termasuk mengedarkan filem, rakaman audio, pamplet, buku-buku, majalah atau apa-apa terbitan, risalah dan apa-apa dokumen, menggunakan sebarang bentuk lambang, rajah atau tanda-tanda yang boleh mengaitkan ajaran atau fahaman Syiah dengan ajaran Islam yang sebenar.”

Namun mesyuarat juga bersetuju untuk memasukkan pandangan Yang Berbahagia Sahibul Fadhilah Dato’ Alim Setia Ustaz Ahmad Bin Jusoh dengan penambahan sighah pada perenggan pertama, dicatat sebagai pandangan minoriti (pandangan kedua) seperti berikut :

“Ajaran dan fahaman Syiah Rafidhah adalah suatu ajaran yang bercanggah dan menyalahi ajaran islam yang sebenar. Para penganutnya dikira sesat dan boleh terkeluar dari Islam. Fahaman ini perlu disekat keseluruhannya daripada berkembang.”

Sumber:
http://mufti.perlis.gov.my/informasi/-koleksi-fatwa/fatwa-akidah/317-hukum-ajaran-atau-fahaman-syiah


1.
 Menetapkan semula
kaedah pengurusan lebihan agihan zakat daripada kutipan zakat bagi tahun semasa di Negeri Melaka adalah seperti berikut -
(a) lebihan agihan zakat daripada mana-mana bahagian
asnaf
 bagi tahun semasa hendaklah dipindahkan kepada bahagian
asnaf
 lain yang ada penerimanya dalam tahun semasa tersebut;
(b) sekiranya masih berbaki, lebihan agihan zakat daripada jumlah kutipan zakat bagi tahun semasa hendaklah dicampurkan dengan anggaran hasil kutipan zakat pada tahun berikutnya mengikut bahagian
asnaf
 yang telah ditentukan; dan
(c) lebihan agihan zakat tersebut hendaklah disimpan di dalam kumpulan wang lebihan zakat.
2. Penggunaan dan perbelanjaan lebihan agihan zakat tersebut adalah hanya untuk lapan
asnaf
 yang layak menerima zakat pada tahun yang berikutnya dengan menaikkan kadar bantuan agihan kepada setiap
asnaf
 bagi tahun tersebut


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-93 yang bersidang pada 21 Februari 2011 telah membincangkan Hukum Menggunakan Pengimbas Badan di Lapangan Terbang. Muzakarah telah memutuskan seperti berikut :

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa berdasarkan kaedah fiqh yang menyebutkan bahawa درء المفاسد أولى من جلب المصالح pada prinsipnya menjaga keselamatan negara dan rakyat adalah perlu diutamakan apabila berlaku pertembungan di antara kerosakkan dan kemaslahatan.

Sehubungan itu, Muzakarah bersetuju memutuskan bahawa
tiada halangan
 untuk membenarkan penggunaan sistem pengimbas ini sekiranya berlaku keperluan yang mendesak (dharurat) bagi menjaga keselamatan negara dari ancaman musuh seperti dadah, senjata api dan sebagainya.


Mesyuarat Jawatankuasa Fatwa Negeri Johor yang bersidang pada 26 Rejab 1424 bersamaan 23 September 2003 telah membincangkan mengenai Bacaan Doa ?? ???? ????????

Alhamdulillah fatwanya:

??? ??????? ?????????????? * ???????????? ?????? ?????????

??? ??????? ?????????????? * ???????????? ?????? ?????????

??? ??????? ?????????????? * ???????????? ?????? ??????????

1. Kita digalakkan membaca doa yang warid dan ma'athur yang terdiri daripada :

i. Ayat Al-Quran Karim

ii. Hadis /doa yang menjadi amalan Rasullullah S.A.W.

iii. Doa yang diamalkan oleh para sahabat, tabiin dan ulam'a

2. Kita tidak dilarang berdoa dengan karangan kita sendiri apatah lagi doa yang dikarang dan diamalkan oleh ulama, selagi mana kalimah / perkataan doa tersebut tidak bercanggah dengan akidah, syariat dan akhlak Islam, juga dengan adab-adab berdoa.

3. Doa ?? ???? ???????? boleh dibaca kerana doa tersebut menyeru dan memohon kepada Allah S.W.T, dan beramal dengan doa tersebut tidak menjejaskan akidah islamiah.

4. Sewajarnya pengamal doa ini tidak menghubungkan doa tersebut datang dari Rasulullah S.A.W.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 23hb September 2001 telah membincangkan fatwa masalah perpecahan orang Mlelayu Islam. Mesyuarat telah membuat keputusan bersetuju menfatwakan sebagaimana berikut:
Pada menjalankan kuasa yang diberikan oleh Seksyen 36 dan 39 Enakmen Majlis Agama Islam Dan Adat Istiadat Melayu Kelantan 1994, Majlis Agama Islam Dan Adat Istiadat Melayu Kelantan menerusi Jamaah Ulama’ yang bersidang pada 5 Rajab 1422H bersamaan 23hb. September 2001M dan atas titah perintah Kebawah Duli Yang Maha Mulia Al-Sultan membuat Fatwa yang berikut :

(a)Soalan:
Penggunaan nama atau yang dikaitkan dengan Islam dalam nama sesuatu pertubuhan boleh mengelirukan orang Islam akan nama Islam dan ajarannya?

Jawapan :
Tiada halangan untuk menggunakan perkataan Islam oleh mana-mana pertubuhan malah digalakkan dengan disiplin ilmu, iman dan ihsan. Mana-mana orang atau pertubuhan yang menggunakan perkataan Islam untuk tujuan mengelirukan dan menyeleweng adalah salah dan boleh diambil tindakan berdasarkan peruntukan undang-undang yang sedia ada.

(b)Soalan:
Penambahan syarat kepada pengiktirafan seseorang sebagai seorang Islam ?

Jawapan:
Seseorang itu sudah diiktiraf sebagai seorang Islam jika menepati rukun iman dan rukun Islam. Dari itu adalah salah dan tidak berhak bagi mana-mana pihak menambah apa-apa rukun dan menentukan keislaman seseorang itu. Fahaman sedemikian adalah salah di sisi Islam. Oleh itu, sesiapa yang mengamal, mengajar, menyeru, menyebar dan lain-lain cara sebaran akan fahaman tersebut, maka perbuatan sedemikian termasuk dalam perbuatan menyebar ajaran salah atau menyeleweng.

(c)Soalan:
Dakwaan bahawa pengakuan dan sokongan kepada pihak tertentu diperlukan sebelum seseorang Islam itu dilayakkan ke syurga dan kenyataan bahawa orang-orang tertentu akan ditempatkan di neraka?

Jawapan:
Ketentuan syurga atau neraka adalah hak Allah Ta’ala. Dari itu dakwaan bahawa pengakuan dan sokongan kepada orang atau pertubuhan tertentu diperlukan sebelum seseorang dilayakkan ke syurga atau ke neraka adalah salah menurut ajaran Islam Oleh itu, sesiapa yang mengamal,mengajar menyeru, menyebar dan lain-lain cara sebaran akan fahaman tersebut, maka perbuatan sedemikian termasuk dalam perbuatan menyebar ajaran salah dan menyeleweng.


Mesyuarat Jawatankuasa Fatwa Negeri Perlis Kali Ke-5 – 20 Februari 2012/27 Rabiulawwal 1433H

Mesyuarat mengambil perhatian bahawa terdapat keputusan majoriti dan minoriti bagi perkara ini. Keputusan majoriti bersetuju dengan keputusan berikut :

“Ajaran dan fahaman Syiah adalah suatu ajaran yang bercanggah dan menyalahi ajaran Islam yang sebenar. Para penganutnya dikira sesat dan boleh terkeluar dari Islam. Fahaman ini perlu disekat keseluruhannya daripada berkembang.

Oleh itu, umat Islam adalah dilarang mengamal ajaran, pegangan dan fahaman ajaran dan fahaman Syiah, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, mengadakan apa-apa aktiviti ekonomi, social, program persembahan kesenian dan kebudayaan serta aktiviti-aktiviti lain yang bertujuan untuk menghidup, menyebar dan mengembangkan ajaran ini.

Orang Islam adalah dilarang memiliki, menyimpan, mencetak, menjual termasuk mengedarkan filem, rakaman audio, pamplet, buku-buku, majalah atau apa-apa terbitan, risalah dan apa-apa dokumen, menggunakan sebarang bentuk lambang, rajah atau tanda-tanda yang boleh mengaitkan ajaran atau fahaman Syiah dengan ajaran Islam yang sebenar.”

Namun mesyuarat juga bersetuju untuk memasukkan pandangan Yang Berbahagia Sahibul Fadhilah Dato’ Alim Setia Ustaz Ahmad Bin Jusoh dengan penambahan sighah pada perenggan pertama, dicatat sebagai pandangan minoriti (pandangan kedua) seperti berikut :

“Ajaran dan fahaman Syiah Rafidhah adalah suatu ajaran yang bercanggah dan menyalahi ajaran islam yang sebenar. Para penganutnya dikira sesat dan boleh terkeluar dari Islam. Fahaman ini perlu disekat keseluruhannya daripada berkembang.”


Wasiat bukan Islam kepada kepada orang Islam dan sebaliknya adalah harus pada syarak. Dengan itu adalah sah pemberian harta yang diwasiat oleh seseorang bapa / ibu yang bukan Islam kepada anaknya yang Islam. Kecuali di dalam hukum pusaka mempusakai maka tiada harus bagi anak yang Islam menerima pusaka daripada bapa/ ibunya atau lain-lain pewarisan yang bukan Islam begitu juga sebaliknya kerana berlainan agama.


Mesyuarat Jawatankuasa Fatwa Negeri Johor yang bersidang pada 17 Januari 2012 telah membincangkan mengenai "Hukum Pelaksanaan Wasiat Wajibah "

Alhamdulillah fatwanya:

“ Pelaksanaan wasiat wajibah adalah wajib menurut hukum syara’ tertakluk kepada syarat-syarat seperti berikut:

Anak lelaki dan perempuan daripada anak lelaki dan anak perempuan ( cucu ) ke bawah adalah layak untuk menerima wasiat wajibah.
Hendaklah kedua ibu atau bapa mereka meninggal dunia terlebih dahulu daripada datuk atau nenek atau ibu atau bapa meninggal dunia serentak dengan datuk atau nenek dalam kejadian yang sama atau berlainan.
Cucu lelaki dan perempuan bukan merupakan waris kepada harta pusaka datuk. Sekiranya mereka merupakan waris ke atas harta pusaka secara fardu atau ta’sib maka mereka tidak layak untuk mendapat wasiat wajibah walaupun bahagiannya sedikit berbanding wasiat wajibah.
Sekiranya anak lelaki atau anak perempuan berlainan agama dengan ibu atau bapa atau terlibat dengan pembunuhan ibu atau bapa, maka dia tidak berhak untuk mendapat wasiat wajibah daripada harta pusaka datuk.
Sekiranya datuk atau nenek telah memberikan harta kepada cucu melalui hibah, wakaf, wasiat dan sebagainya dengan kadar yang sepatutnya diterima oleh anak lelaki atau anak perempuan mereka sekiranya mereka masih hidup, cucu tidak lagi berhak untuk mendapat wasiat wajibah. Sekiranya pemberian tersebut adalah kurang daripada hak yang sepatutnya diterima oleh cucu daripada bahagian anak lelaki atau anak perempuan maka hendaklah disempurnakan bahagian tersebut.
Anak akan mengambil bahagian faraid bapa atau ibu yang meninggal dunia terlebih dahulu daripada datuk atau nenek dan kadar tersebut hendaklah tidak melebihi kadar 1/3 daripada nilai harta pusaka. Sekiranya bahagian tersebut adalah 1/3 atau kurang daripada 1/3, maka pembahagian tersebut hendaklah dilaksanakan pada kadar tersebut. Sekiranya bahagian tersebut melebihi 1/3 maka hendaklah dikurangkan pada kadar 1/3 melainkan setelah mendapat persetujuan ahli- ahli waris yang lain.
Pembahagian wasiat wajibah boleh dilaksanakan setelah didahulukan urusan berkaitan mayat, wasiat ikhtiariah dan hutang piutang.
Pembahagian wasiat wajibah kepada cucu-cucu yang berhak adalah berdasarkan kepada prinsip faraid iaitu seorang lelaki menerima bahagian 2 orang perempuan.”


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-93 yang bersidang pada 21 Februari 2011 telah membincangkan Hukum Memakan Daging/Isi Belangkas dan Telurnya. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa tiada nas qati’e yang mengharamkan manusia memakan belangkas. Pakar Haiwan Hidupan Air menyatakan bahawa belangkas adalah haiwan yang hidup di laut dalam dan hanya naik ke pantai untuk bertelur. Ia adalah sejenis haiwan satu alam yang hidup di laut masin dan sedikit di paya air tawar dan ia tidak boleh kekal hidup di darat kerana bernafas menggunakan insang.

Sehubungan itu, selaras dengan pandangan Jumhur Ulama’ yang menyatakan bahawa haiwan yang tinggal di dalam laut semata-mata dan tidak boleh hidup tanpa air adalah halal dimakan, maka Muzakarah bersetuju memutuskan bahawa hukum memakan daging/isi dan telur belangkas adalah
diharuskan
.


Mesyuarat Jawatankuasa Fatwa Negeri Johor yang bersidang pada 13 Julai 2000 telah membincangkan mengenai Badan Pertubuhan Bahai (BAHAI).

 Alhamdulillah fatwanya,

 1. Ajaran BAHAI adalah bukan ajaran Islam.

 2. Umat Islam yang terlibat dengan ajaran bahai (BAHAI) adalah murtad. Oleh itu umat Islam adalah dilarang dan diharamkan untuk melibatkan diri dengan ajaran tersebut dan sesiapa yang terlibat hendaklah segera keluar dan bertaubat.


1. Mesyuarat memulakan perbincangan mengenai cadangan ini dengan pembentangan kertas kerja oleh Setiausaha.
2. Setelah membincangkan cadangan ini mesyuarat bersetuju menetapkan harga zakat fitrah bagi negeri Kelantan tahun 1432 HIJRIAH sebanyak RM7.00.
3. Keputusan ini dibuat berdasarkan purata harga beras semasa yang menjadi makanan umat Islam di negeri Kelantan yang bernilai RM2.58 satu kilogram didarabkan dengan satu gantang Baghdad yang beratnya 2.7 kilogram.


Mesyuarat Jawatankuasa Fatwa Negeri Johor yang bersidang pada 18 Februari 2009 telah membincangkan mengenai Hukum Permainan Kuda Kepang Di Negeri Johor.

Alhamdulillah fatwanya ;

 Permainan kuda kepang sama ada tarian biasa atau dramatari atau tarian gelanggang adalah
haram
kerana ianya bercanggah dengan aqidah, syariah dan akhlak Islamiah.

Semua umat Islam dilarang dan ditegah daripada melibatkan diri dengan permainan kuda kepang. mereka yang bergiat dalam permainan kuda kepang hendaklah berhenti serta merta dan bertaubat dengan taubat nasuha.'

????? ???? ???????


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia  (Jawatankuasa Muzakarah MKI) Kali Ke-94 yang bersidang pada 20 -22 April 2011 telah membincangkan Status Pampasan Polisi Insurans Konvensional Selepas Kematian Pembeli Polisi. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa insurans konvensional adalah suatu
muamalah yang tidak patuh syariah
 kerana mempunyai elemen-elemen yang bercanggah dengan prinsip teras Islam.
Sehubungan itu, Muzakarah bersetuju memutuskan bahawa
pampasan polisi insurans konvensional yang diterima oleh ahli waris adalah dikira sebagai harta tidak patuh syariah
.
Dalam hal ini, jumlah bayaran pokok pembeli polisi ketika hayat sahaja dikategorikan sebagai harta peninggalan si mati yang
perlu diagihkan secara sistem faraid
. Manakala
baki
pampasan polisi insurans konvensional tersebut
tidak boleh diwarisi
 oleh ahli waris secara sistem faraid serta
wajib dilupuskan
 dengan diserahkan sama ada kepada pihak Baitulmal Majlis Agama Islam Negeri-Negeri
atau didermakan
 untuk tujuan kebajikan termasuklah kepada golongan fakir dan miskin.
Jika terdapat ahli waris pembeli polisi, contohnya isteri atau anak-anak pembeli polisi dikategorikan sebagai
golongan fakir dan miskin, maka hukumnya adalah harus
 bagi ahli waris tersebut untuk mengambil wang pampasan polisi insurans konvensional tersebut dengan jumlah sekadar keperluan sebagai fakir dan miskin setelah disahkan oleh pihak berkuasa atau Jawatankuasa Kariah kawasan berkenaan. Baki wang pampasan polisi tersebut perlulah dilupuskan mengikut cara yang telah dinyatakan dalam perkara (iii) di atas.


Mesyuarat Jawatankuasa Fatwa memutuskan bahawa: Bersetuju mengesyorkan kepada Jabatan Hal Ehwal Agama Terengganu bahawa: Hantaran hendaklah tidak dibawa ke dalam masjid semasa upacara akad nikah, yang perlu dibawa hanyalah maskahwin sahaja.


Setelah membincangkan perkara ini, mesyuarat bersetuju untuk mengeluarkan Fatwa mengenai Ajaran Syiah seperti berikut:
1.
 Semua Mazhab Syiah adalah menyeleweng daripada ajaran Islam dan umat Islam tidak boleh beramal dengan semua ajaran Syiah. Ini adalah kerana semua ajaran Syiah adalah jelas menyeleweng dari segi aqidah, syariah, dan akhlak sebagaimana contoh-contoh berikut:
(A).
 Penyelewengan Aqidah
(i)
Muhammad Bin Yakob Al-Kailani meriwayatkan dalam usul Al-Kafi dari Ibnu Abdillah, kata Beliau “ Sesungguhnya dunia dan akhirat adalah kepunyaan Imam. Dia boleh meletakkan dimana dikehendakinya dan memberikan kepada sesiapa yang dikehendakinya. Ini adalah satu kebenaran dari pihak Allah kepadanya. (Al-Kafi, jilid 1, Halaman 409). Bab dunia ini semuanya kepunyaan Imam, sedangkan Allah berfirman didalam Al-Quran "?? ????? ??? ?????? ?? ???? ?? ?????" (??????? ???: 128) yang bermaksud : Sesungguhnya bumi ini kepunyaan Allah diberikan kepada sesiapa yang dikehendakinya dari hambanya. Allah Berfirman “?? ??? ??????? ??????” (??????? ??? 2) yang bermaksud “ kepunyaaNyalah kerajaan langit dan bumi.
(ii)
 Imam adalah pangkat tertinggi, bahkan menjadi salah satu rukun Iman;
(iii)
Imam adalah ma’sum, tidak melakukan sebarang dosa-dosa kecil atau besar;
(iv)
 Imam masih mendapat wahyu dari Tuhan dan mewarisi pangkat Nabi;
(v)
 Mempertikaikan kesempurnaan Al-Quran.
2. Penyelewengan Syariah
(i)
 Golongan Syiah juga tidak memandang berat terhadap sembahyang, zakat dan haji kerana mereka ada meriwayatkan daripada Jaa’far As-Saadiq bahawa beliau berkata, sesungguhnya Allah menghindarkan azab dan kebinasaan daripada orang yang tidak bersembahyang dari kalangan kita dengan orang yang bersembahyang daripada Syiah kita. Dan sesungguhnya Allah menghindarkan ( azab dan siksaan) daripada Syiah yang tidak mengeluarkan zakat, dengan Syiah kita yang mengeluarkan zakat, dan sesungguhnya Allah menolak azab dan siksaan daripada Syiah kita yang tidak mengerjakannya. (tafsir alqami, jilid 1 Halaman 83, 84 tafsir al-Ieyasyi jilid 1, halaman 135). Mereka tidak memandang berat terhadap sembahyang, zakat dan haji kerana dengan adanya segolongan daripada orang yang mengerjakan sembahyang dan menunaikan haji dianggap sudah mencukupi.
(ii)
 Menghalalkan perkahwinan Mut’ah. Untuk menggalakkan amalan tersebut, golongan Syiah mereka hadis-hadis palsu yang disandarkan kepada Imam dua belas mereka. Antara hadis tersebut, Rasulullah S.A.W bersabda : “Barangsiapa keluar dari dunia ini dalam keadaan tidak pernah melakukan kahwin Mut’ah dia akan datang pada hari akhirat dalam keadaan rompong. Dalam Kitab Tahzibul Ahkam, Jilid 7, halaman 254 ada menyebut bahawa kahwin Mut’ah tidak memerlukan saksi, wali dan perisytiharan.
3. Penyelewengan Akhlak
(i)
 Golongan Syiah dan orang-orang yang diracuni fikirannya oleh fahaman Syiah bersifat biadap terhadap Nabi-Nabi dan Rasul-Rasul dengan berpegang kepada riwayat daripada Mulla Bakar Almajlisi dalam kitabnya Bahar Al-Anuar ( secara dusta) daripada Nabi S.A.W bahawa nabi berkata kepada Ali “ Wahai Ali engkau memiliki apa yang tidak dimiliki olehku. Fatimah isterimu, sedangkan aku tidak mempunyai isteri yang seumpamanya. Daripadanya engkau memperolehi dua orang anak lelaki yang mana tidak ada bagiku dua orang anak lelaki seumpamanya. Khadijah pula ibu mertuamu sedangkan aku tidak mempunyai ibu mertua yang penyayang seumpamanya. Aku sendiri bapa mertua sedangkan aku sendiri tidak mempunyai bapa mertua yang penyayang seperti bapa mertuamu. Ja’far adalah saudaramu sedangkan aku tidak mempunyai saudara seumpama Ja’far. Fatimah Al-hasyimiah adalah ibumu dimana aku tidak mendapat ibu seumpamanya.” (kitab Bahar Al Anuar Kitab As-Syahadah jilid 5, halaman 511.) Al-Kailani menyebut darjat Imamah adalah lebih tinggi daripada darjah kenabian, kerasulan dan khalatullah. Untuk maksud ini dia (Al-Kailani) telah berdusta atas nama Jaa’far Al-Sadiq bahawa beliau berkata sesungguhnya Allah menjadikan Ibrahim sebagai hamba sebelum menjadikannya sebagai rasul, dan sesungguhnya Allah telah menjadikannya rasul sebelum menjadikannya khalil dan sesungguhnya Allah menjadikannya sebagai khalil sebelum menjadikannya sebagai Imam. ( Kitab A-Hujjah daripada Kafi, jilid 1, halaman 175.)
2.
 Memperakukan bahawa ajaran Islam yang lain daripada pegangan Ahli Sunnah Wal-Jamaah adalah bercanggah dengan hukum Syara’ dan Undang-undang Islam, dan dengan demikian penyebaran apa-apa ajaran termasuk ajaran Syiah yang lain daripada pegangan ahli Sunnah Wal-Jamaah adalah dilarang.
3.
 Menetapkan bahawa semua umat Islam dinegeri ini adalah tertakluk kepada Undang-undang Islam, dan hukum Syara’ yang berasaskan pegangan kepada ajaran Ahli Sunnah Wal-Jamaah sahaja.
4.
 Menetapkan bahawa penerbitan, penyebaran dan penyebaran apa-apa buku, risalah, filem, video dan lain-lain yang berkaitan dengan ajaran Islam yang bertentangan dengan pegangan Ahli Sunnah Wal-Jamaah adalah diharamkan.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-94 yang bersidang pada 20-22 April 2011 telah membincangkan Hukum Menanam Rambut Di Kepala. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa Islam tidak menghalang umatnya untuk melakukan sesuatu rawatan seperti menanam rambut di kepala dengan tujuan untuk memperelokkan diri dari keaiban, selagimana tidak bertentangan dan melampaui batasan yang telah ditetapkan oleh syarak.

Sehubungan itu, Muzakarah bersetuju memutuskan bahawa menanam rambut di kepala adalah harus dengan syarat penanaman rambut adalah dengan menggunakan rambut sendiri, menggunakan bahan-bahan yang suci dan tiada unsur najis serta tidak mendatangkan sebarang kesan mudarat.


Mesyuarat Jawatankuasa Fatwa Negeri Johor yang bersidang pada 18 Jamadil Akhir 1423 bersamaan 6 Ogos 2003 telah membincangkan mengenai Amalan Meletakkan Baju Pengantin Di Atas Bumbung Bagi Mengelakkan Hari Hujan.

 Alhamdulillah fatwanya:

'Amalan meletakkan baju pengantin di atas bumbung bagi menahan hujan turun adalah dilarang sama sekali kerana kepercayaan tersebut adalah merupakan satu khurafat dan boleh merosakkan akidah sebagai seorang Islam'.


1. Adalah ditetapkan bahawa umat Islam di Negeri Johor hendaklah mengikut undang-undang dan ajaran Islam yang berasaskan pegangan Ahlis Sunnah Wal Jama’ah dari segi aqidah berpandukan mazhab Al-Asya’irah dan Al-Maturidiah, Syariah berpandukan mazhab Syafi’e. Walaubagaimanapun tiga mazhab yang mu’tabar iaitu Hanafi, Maliki dan Hanbali boleh dirujuk dan digunakan dalam menyelesaikan masalah-masalah tertentu dan dari segi akhlak hendaklah berpegang dengan akhlak Islamiyyah.

2. Bahawa Fahaman dan Ajaran Syiah adalah bercanggah dan menyeleweng daripada pegangan Ahlis Sunnah Wal Jama’ah yang boleh menjadi ancaman kepada perpaduan ummah, keutuhan agama, perpaduan bangsa dan keamanan Negara.

3. Fahaman dan Ajaran ini perlu disekat keseluruhannya dari berkembang di Negeri Johor Darul Ta’zim berdasarkan terdapat beberapa pencanggahan di dalam fahaman tersebut sama ada dari sudut Aqidah, Syariah dan Akhlaq.

4. Oleh itu, mana-mana orang Islam atau kumpulan adalah dilarang berpegang kepada ajaran-ajaran dan fahaman tersebut kerana ia bertentangan dengan pegangan Ahlis Sunnah Wal Jama’ah. Larangan ini meliputi:
Untuk mengajar, mempelajari, mengamalkan, berpegang kepada atau untuk menyebarkan ajaran-ajaran atau fahaman-fahaman yang terkandung di dalam ajaran dan fahaman Syiah; atau
Untuk menerbitkan apa-apa bentuk versi atau variasi atau apa-apa terjemahannya dalam apa-apa bahasa atau apa-apa bahan publisiti, sama ada bahan cetak atau elektronik atau selainnya atau melalui apa-apa media, atau apa-apa kaedah yang boleh membawa kepada penyebaran ajaran-ajaran tersebut; atau
Untuk menjadi anggota atau pemimpin mana-mana golongan Syiah atau membantu dalam menghidupkan atau mengembangkan kumpulan sedemikian.

5. Adalah ditetapkan mana-mana Umat Islam di Negeri Johor yang mengingkari Fatwa ini adalah melakukan suatu kesalahan di bawah seksyen 9 Enakmen Kesalahan Jenayah Syariah 1997.

Siaran Warta Fatwa Syiah Johor


Mesyuarat Jemaah Ulama’ Majlis Agama Islam Kelantan yang bersidang di Bilik Mesyuarat Tingkat 3 Majlis Agama Islam Kelantan pada 26 Februari 2012 bersamaan 04 Rabiulakhir 1433H telah membincangkan isu mengenai Hukum Penubuhan Bank Susu Menurut Islam. Mesyuarat memutuskan bahawa penubuhan bank susu adalah
tidak diharuskan
 memandangkan penubuhan bank susu boleh mengakibatkan percampuran nasab dan membuat umat Islam terjebak dalam keraguan dan perkara yang haram. Mesyuarat juga berpendapat keperluan penubuhannya juga tidak berada dalam keadaan dharurah sehingga mengancam maslahah awam.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-94 yang bersidang pada 20 - 22 April 2011 telah membincangkan Hukum Tarian Poco-poco Dan Seumpamanya Menurut Perspektif Islam. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa berdasarkan dapatan daripada kajian awal yang dikemukakan, fakta yang menunjukkan bahawa tarian poco-poco yang dipraktikkan di Malaysia mempunyai kaitan secara langsung dengan ritual penganut agama Kristian
masih belum dapat dibuktikan
 sepenuhnya dan kajian yang lebih terperinci perlu dilakukan bagi memastikan fakta sebenar asal usul tarian tersebut. Walaupun demikian, Muzakarah
mengambil perhatian dan menghormati
 keputusan pengharaman tarian poco-poco yang dikeluarkan oleh Jawatankuasa Fatwa Negeri Perak.

Sehubungan itu, bagi memastikan apa jua bentuk tarian sama ada poco-poco atau sebagainya tidak bertentangan dengan ajaran Islam, Muzakarah memutuskan supaya sebarang bentuk tarian yang dilakukan
hendaklah merujuk Garis Panduan Hiburan Dalam Islam
yang telah diputuskan sejak tahun 2007 seperti berikut, antaranya:

a) Berpakaian menutup aurat, sopan serta tidak memakai pakaian yang boleh mendedahkan diri kepada

    eksploitasi penonton dan tidak bercanggah dengan kehendak Islam;

b) Gerak tari yang disembahkan tidak menimbulkan fitnah;

c) Tidak berlaku percampuran antara lelaki dengan perempuan yang boleh menimbulkan fitnah;

d) Tidak bertujuan pemujaan atau penyembahan agama bukan Islam; dan

e) Tidak dipersembahkan dengan gaya yang memberahikan.”


Mesyuarat Jawatankuasa Fatwa Negeri Johor yang bersidang pada 19 ramadan 1422 bersamaan 5 Disember 2001 telah membincangkan mengenai Wasiat Orang Bukan Islam Kepada Orang Islam
Ahamdulillah fatwanya:
'Wasiat orang bukan Islam kepada orang Islam adalah
diharuskan
 mengikut syarak'.


Kalau lafaz yang dikeluarkan oleh suami " kalau macam tu aku cerai talak tiga" hukumnya tidak jatuh talak kerana bukan taklik cerai atau lafaz insyaiyyah.


Mesyuarat bersetuju tanah rezab yang diwartakan di bawah Seksyen 62 Kanun Tanh Negara bagi maksud tapak masjid adalah wakaf dan sama hukumnya bagi direzab oleh kerajaan sebagai maksud tapak kubur. Dan dikawal oleh Majlis Agama Islam dan Adat Melayu Terengganu di bawah Seksyen 43 Enakmen Pentadbiran Hal Ehwal Agama Islam 1986.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-95 yang bersidang pada 16-18 Jun 2011 telah membincangkan mengenai Hukum Pemerdagangan Manusia. Muzakarah telah membuat keputusan seperti berikut:

i. Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa manusia merupakan makhluk yang amat dimuliakan oleh Allah s.w.t dan tidak diciptakan untuk menjadi hamba kepada manusia yang lain.

ii. Oleh yang demikian, pemerdagangan manusia yang melibatkan berbagai eksploitasi seperti pelacuran, perhambaan dan sebagainya adalah bercanggah dengan kemuliaan dan konsep khalifah yang disyariatkan oleh Allah s.w.t.

iii. Sehubungan itu, Muzakarah bersetuju memutuskan bahawa hukum memperdagang dan mengeksploitasikan manusia dalam pelbagai bentuk yang menyalahi hukum syarak adalah
diharamkan
 oleh Islam.


Mesyuarat Jawatankuasa Fatwa Negeri Johor yang bersidang pada 26 Syaaban 1423H bersamaan 22 Oktober 2003M telah membincangkan mengenai Barang-Barang Masjid Yang Tidak Digunakan Lagi.

 Alhamdulillah fatwanya:

 " Bahawa perkakasan lama masjid yang dirobohkan untuk pembinaan semula hendaklah disimpan untuk kegunaan masjid pada masa yang akan datang atau digunakan untuk pembinaan masjid baru yang akan dibina. Sekiranya tidak diperlukan maka hendaklah dihibahkan kepada masjid atau surau yang berhampiran dan jika sekiranya tiada, maka hendaklah dihibahkan kepada madrasah atau balai masjid atau balai surau atau asrama pelajar atau balai kebajikan Islam.

 Sekiranya barang tersebut telah ditawarkan kepada tempat tersebut di atas tetapi tiada yang memerlukannya, dan sekiranya disimpan akan merosakkan ain (barang) tersebut, atau dikhuatiri akan hilang, atau tiada tempat menyimpannya, maka bolehlah barang-barang tersebut dijual dan hasil penjualan tersebut digunakan untuk membeli barang-barang kekal seperti mimbar, almari, karpet, kipas angin dan lain-lain peralatan bagi mengekalkan tujuan wakaf untuk kegunaan masjid. "


Setelah meneliti kertas kerja tersebut mesyuarat bersetuju untuk menerima keputusan yang dibuat oleh Jawatankuasa Fatwa Majlis Kebangsaan Bagi Hal Ehwal Agama Islam Malaysia yang bersidang pada 11 Januari 2012 seperti berikut:
Bersetuju Memutuskan bahawa dari aspek Syara', menggunakan penggunaan dakwat kekal (Indelible ink) adalah harus dan dibenarkan kerana ia tidak akan menimbulkan sebarang masalah kepada ibadah umat Islam. Keputusan ini hanya tertakluk kepada bahan yang telah digunakan oleh Suruhanjaya Pilihan Raya Malaysia dan diuji oleh Jabatan Kimia Malaysia sahaja.
Keputusan ini juga adalah berdasarkan pembentangan laporan analisis kimia, taklimat dan penjelasan daripada Jabatan Kimia Malaysia serta penjelasan daripada Suruhan Jaya Pilihan Raya Malaysia kepada Ahli Muzakarah. Hasil daripada pembentangan tersebut didapati dakwat kekal ini (Indelible ink) tidak mengandungi bahan-bahan najis yang diharamkan oleh syara', tidak memberikan kesan mudharat dan tidak menghalang air untuk sampai ke kulit (telap air) apabila digunakan.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-74 yang bersidang pada 25 -27 Julai 2006 telah membincangkan Aliran Pemikiran Liberal: Hukum dan Implikasinya Kepada Islam Di Malaysia. Muzakarah telah memutuskan bahawa:

Gerakan Pemikiran Liberal mengandungi fahaman-fahaman yang didapati menyeleweng dari aspek akidah dan syariah seperti berikut:

Aspek Akidah

1. Berpegang kepada Konsep Pluralisme

Konsep pluralisme adalah menjadi pegangan utama dalam aliran pemikiran liberal. Pluralisme agama berpendirian bahawa setiap agama mempunyai konsep, persepsi dan respon yang tersendiri terhadap Realiti Yang Agung (
ultimate reality
). Semua agama adalah sama tarafnya merujuk kepada Realiti Yang Agung.

2. Akal Manusia Adalah Wahyu

Aliran ini membahagi wahyu kepada dua kategori iaitu wahyu yang bertulis dan wahyu yang tidak bertulis. Wahyu bertulis adalah al-Quran dan ia adalah teks semata-mata. Wahyu tidak bertulis adalah akal manusia dan akallah yang sebenarnya menghidupkan teks al-Quran berdasarkan tujuan, konteks suasana zaman.

3. Meragui Ketulinan Al-Quran

Aliran pemikiran ini mendakwa al-Quran diresapi dengan budaya Arab kerana orang Arab menjadi pemilik bahasa itu, tambahan pula katanya Nabi Muhammad yang menjadi pembawa risalah juga terdiri dari orang Arab. Mereka menyatakan bahawa kesahihan risalah tersebut tidak ada lagi kerana sebenarnya yang ada hanyalah message budaya Arab.

Aspek Syariah

1. Mempersoalkan Methodologi Pentafsiran Al-Qur’an Dan Al-Hadith

Aliran pemikiran ini mempersoalkan cara atau methodologi pentafsiran al-Quran yang digunapakai kini. Dengan slogan “membuka dan membebaskan tafsiran al-Quran”, aliran pemikiran ini menggunakan pendekatan takwilan sendiri terhadap beberapa ajaran al-Quran yang jauh berbeza dengan pegangan Ahli Sunnah wal Jamaah. Contohnya, mereka mendakwa syurga dan neraka tidak wujud melainkan kesan psikologi kegembiraan dan kesedihan manusia. Hari akhirat ditafsirkan sebagai tidak wujud melainkan satu fasa untuk manusia mencapai satu tingkatan kepada tingkatan yang lebih matang dan sempurna.

2. Menggesa Tafsiran Baru Konsep Ibadat

Aliran pemikiran ini juga berpegang ‘membuka dan membebaskan' tafsiran al-Quran, sebagai alasan untuk memajukan umat Islam dan menganjurkan agar teks-teks al-Quran menempuh proses dekonstraksi bagi membolehkan tafsiran-tafsiran baru dibuat.

3. Mempertikaikan Kriteria Dan Akhlak Kenabian

Aliran pemikiran ini secara sinis mengkritik sifat Nubuwwah yang dimiliki oleh Rasululah s.a.w. dengan mengatakan ia tidak lain hanyalah sebagai kemampuan kepimpinan seorang manusia ke atas manusia lain (
leadership value
). Justeru sesiapapun boleh mempunyai sifat nubuwwah tersebut untuk memimpin manusia ke arah ciri-ciri yang baik. Malah mukjizat seperti peristiwa Isra’ dan Mikraj dianggap sebagai bahan cerita yang sengaja diperbesarkan (
exageration
) oleh pengikut baginda yang taksub sedangkan ia hanyalah sekadar mimpi yang tidak terjadi di alam realiti.

4. Sikap Terhadap Ilmu-Ilmu Islam

Ilmu-ilmu Islam seperti
Usul al-tafsir, Usul al-Fiqh, Usul alHadith, al-Jarah wa al-Ta’dil
 dan sebagainya yang telah secara Ijma’ diterima sebagai metod dalam displin ilmu, telah dikritik oleh aliran pemikiran ini sebagai buatan manusia. Penentuan hukum yang telah
qat’ie
dan hukum yang tidak
qat’ie
menurut mereka perlu dinilai semula dalam usaha merealisasikan konsep membuka dan membebaskan Islam melalui tafsiran semula ajaran Islam.

5. Sikap Terhadap Hukum

Aliran pemikiran liberal ini mempunyai kaedah yang tersendiri apabila merujuk kepada hukum-hukum Fiqh iaitu mengambil tujuan hukum bukan bentuk hukum.

Berdasarkan kepada ciri-ciri penyelewengan tersebut, Muzakarah memutuskan bahawa Aliran Pemikiran Liberal adalah ajaran sesat dan menyeleweng daripada Syariat Islam.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-95 yang bersidang pada 16-18 Jun 2011 telah membincangkan mengenai

Hukum Memakan Makanan Terubahsuai Genetik (Genetic Modified Food). Muzakarah telah membuat keputusan seperti berikut:

Setelah mendengar taklimat dan penjelasan daripada Y. Bhg. Prof. Dato’ Dr. Yaakob Che Man, Pengarah Institut Penyelidikan Produk Halal (IPPH) Universiti Putra Malaysia serta meneliti hujah-hujah dan pandangan yang dikemukakan, Muzakarah mengambil perhatian bahawa makanan terubahsuai secara genetik melibatkan pemindahan gen-gen yang halal dan juga tidak halal, dari haiwan dan juga tanaman bagi memberikan ciri-ciri yang dikehendaki sebagai makanan atau ubat-ubatan.

Dalam hal ini Muzakarah berpandangan bahawa Islam menghendaki umatnya supaya memilih makanan yang baik (toyyib) iaitu halal,suci dan tidak memberi mudharat kepada jiwa dan akal manusia dan proses penghasilannya juga tidak memberi mudharat kepada manusia dan alam sekitar.

Sehubungan itu, Muzakarah bersetuju memutuskan bahawa dalam penghasilan Makanan Terubahsuai Genetik (GM Food), penggunaan bahan-bahan yang diharamkan dan memudaratkan manusia serta alam sekitar adalah dilarang. Manakala penggunaan haiwan ternakan yang halal dibolehkan sekiranya haiwan tersebut disembelih mengikut kaedah syarak.


Ajaran dan Fahaman Syiah didapati bercanggah dengan aqidah Ahli Sunnah Wal Jamaah yang menjadi teras pegangan masyarakat Islam di Perak berdasarkan kepercayaan dan perbuatan seperti berikut:

menambah atau mengurangi lafaz dan kandungan syahadah yang berlainan daripada lafaz dan syahadah yang menjadi pegangan Ahli Sunnah Wal Jamaah;
Mentaati Imam-Imam dan mempercayai mereka sebagai maksum serta mempunyai sifat-sifat dan kelebihan yang luar biasa;
Mempercayai bahawa berlakunya penyelewengan (tahrif) sama ada pengurangan atau penambahan di dalam Al-Quran serta mempercayai bahawa Al-Quran mengandungi tujuh belas ribu ayat;
Menolak hadis-hadis yang diriwayatkan oleh para sahabat Rasulullah S.A.W. dan hanya menerima hadis-hadis yang diriwayatkan oleh para Imam 12;
Mencerca dan menghina para sahabat yang diredai oleh Allah S.W.T. dan para isteri Rasulullah SAW dengan menuduh mereka sebagai pembohong, pengkhianat dan murtad;
Mempercayai Al-Raja’ah iaitu Allah SWT akan menghidupkan semula orang yang telah mati ke dunia sebelum berlakunya Qiamat bersama-sama Imam Mahadi;
Mengamalkan Al-Taqiah iaitu menyembunyikan hakikat aqidah, pendapat yang menjadi pegangan dan amal perbuatan yang ingin dilakukan;
Mengamalkan nikah Mut’ah;
Mempercayai amalan menziarah maqam Saidina Ali KW akan memperolehi ganjaran Syurga; dan
Melakukan upacara memukul dan menyeksa tubuh sempena 10 Muharam.

Oleh yang demikian, Jawatankuasa Fatwa Negeri Perak mengambil keputusan bahawa:

Mana-mana orang Islam sama ada secara individu atau berkumpulan yang menjadi pengikut ajaran dan fahaman ini adalah disifatkan mengamalkan ajaran, pegangan dan fahaman yang bercanggah dengan aqidah Ahli Sunnah Wal Jamaah;
Mana-mana orang Islam sama ada secara individu atau berkumpulan melalui pertubuhan, persatuan atau syarikat yang menjadi ahli jamaah atau pengikut Syiah dengan berselindung di sebalik apa-apa aktiviti ekonomi, perniagaan, pendidikan, kesenian dan sebagainya yang mempunyai unsur-unsur persamaan dengan ajaran, pegangan dan fahaman Syiah, adalah disifatkan mengamalkan ajaran, pegangan dan fahaman yang bercanggah dengan aqidah Ahli Sunnah Wal Jamaah;
Mana-mana orang Islam sama ada secara individu atau berkumpulan melalui pertubuhan, persatuan atau syarikat yang cuba menghidupkan kembali ajaran dan fahaman Syiah sama ada melalui apa-apa rangkaian, atau mana-mana pertubuhan atau persatuan yang mempunyai unsur-unsur persamaan dengan ajaran, pegangan dan fahaman Syiah adalah disifatkan mengamalkan ajaran, pegangan dan fahaman yang bercanggah dengan aqidah Ahli Sunnah Wal Jamaah;
Apa-apa variasi, versi, bentuk atau cabang mana-mana ajaran, pegangan atau fahaman Syiah atau apa-apa ajaran, pegangan atau fahaman baru yang mempunyai persamaan dengan unsur-unsur ajaran, pegangan dan fahaman Syiah adalah bercanggah dengan aqidah Ahli Sunnah Wal Jamaah; atau
Apa-apa jua bahan publisiti dan sebaran yang menonjolkan ajaran, pegangan atau fahaman Syiah atau apa-apa ajaran, pegangan atau fahaman baru yang mempunyai persamaan denganunsur-unsur ajaran, pegangan atau fahaman Syiah dalam apa jua bentuk penerbitan dan cetakan adalah dilarang;
Orang-orang Islam adalah juga dilarang memiliki, menyimpan, mencetak, menjual termasuk mengedarkan filem, rakaman audio, risalah, buku-buku, majalah atau apa-apa terbitan, risalah dan apa-apa dokumen; menggunakan sebarang bentuk lambang, rajah atau tanda-tanda yang boleh mengaitkan ajaran dan fahaman Syiah kepada mana-mana harta alih atau tak alih, dan semua pihak dilarang daripada memberi apa jua kemudahan dan bantuan;
Apa jua bentuk tindakan seperti yang dinyatakan di atas perlu dihalang dan diambil tindakan menurut undang-undang.
Selanjutnya sila klik:


Ketentuan syurga atau neraka kepada seseorang adalah hak mutlak Allah swt sahaja. Adapun mereka yang disebut oleh Rasulullah saw sebagai ahli syurga atau neraka adalah wahi Allah sebagaimana firman Allah dalam surah Al An"am ayat:
Yang bermaksud:
'Dan ia tidak memperkatakan (sesuatu yang berhubung dengan agama Islam) menurut kemahuan dan pendapat sendiri, segala yang diperkatakan itu (samada al Quran atau hadis) tidak lain hanyalah wahi yang diwahyukan kepadanya. Manakala orangramai hanya boleh menyaksikan baik buruk perangai seseorang sebagaimana sabda Rasulullah saw:

Maksudnya:
'Kamu adalah saksi Allah di muka bumi'.


Mesyuarat Jemaah Ulama’ Majlis Agama Islam Kelantan yang bersidang di Bilik Mesyuarat Tingkat 3 Majlis Agama Islam Kelantan pada 24 Februari 2011 bersamaan 21 Rabiulawal 1432H telah membincangkan isu mengenai Cadangan Penetapan Harga Zakat Fitrah Bagi Tahun 1432 Hijriah dan telah bersetuju menetapkan harga seperti berikut:

 Mesyuarat memulakan perbincangan mengenai cadangan ini dengan pembentangan  kertas kerja oleh Setiausaha.
 Setelah membincangkan cadangan ini mesyuarat bersetuju menetapkan harga zakat fitrah bagi negeri Kelantan tahun 1432 HIJRIAH sebanyak RM7.00.
Keputusan ini dibuat berdasarkan purata harga beras semasa yang menjadi makanan umat Islam di negeri Kelantan yang bernilai RM2.58 sati kilogram didarabkan dengan satu gantang Baghdad yang beratnya 2.7 kilogram.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-75 yang bersidang pada 12 September 2006 telah membincangkan Usaha-Usaha Menghidupkan Semula Al-Arqam Melalui Syarikat Rufaqa Corporation Sdn. Bhd. Dan Lain-Lain Syarikat. Muzakarah telah memutuskan bahawa:

i. Berdasarkan kajian yang telah dijalankan oleh Jabatan Kemajuan Islam Malaysia (JAKIM), ajaran dan pegangan yang dibawa dan disebarkan oleh ahli jamaah Syarikat Rufaqa’ Corporation Sdn. Bhd.(SRC) dan rangkaian syarikat gabungannya mengandungi fahaman-fahaman yang menyamai Kumpulan al-Arqam yang telah diharamkan. Ahli jamaah SRC juga didapati mengamalkan ajaran dan pegangan baru yang telah menyeleweng daripada ajaran Islam. Penyelewengan-penyelewengan tersebut adalah seperti berikut:

a) Kesalahan Yang Bercanggah Dengan Aqidah Ahli Sunnah Wal-Jamaah adalah berdasarkan kepercayaan bahawa -

i. Haji Ashaari bin Muhammad adalah Sahibul Zaman (Mujaddid), manakala Sheikh Muhammad al-Suhaimi pula sebagai Imam Mahdi.

ii. Haji Ashaari bin Muhammad mempunyai kelebihan meramal dan mengetahui perkara yang akan berlaku pada masa hadapan. Setiap ramalan tersebut dianggap oleh ahli jamaah SRC sebagai sebahagian daripada jadual Tuhan untuk memberi kemenangan kepada mereka.

iii. Haji Ashaari bin Muhammad mendapat ilmu secara langsung daripada Sheikh Muhammad al-Suhaimi dan Rasulullah s.a.w. berkenaan perkara yang akan berlaku pada masa hadapan.

iv. Mujaddid atau Sahibul Zaman (Haji Ashaari bin Muhammad) mendapat ilmu terus dari Allah (ilham, ilmu ladunni atau kasyaf) yang meliputi soal agama, dunia, hal ehwal semasa, pemerintahan, bina insan dan lain-lain. Ilham dari Tuhan Ilham dari Tuhan datang kepadanya seperti air sungai yang mengalir.

v. Ahli jamaah yang banyak menghayati minda Abuya (Haji Ashaari bin Muhammad) dan dapat pula melaksanakannya adalah orang yang paling kuat hubungan mental dengan Abuya.

vi. Minda Abuya (Haji Ashaari bin Muhammad) itu sebenarnya adalah wahyu dari Tuhan. Bagaimanapun, wahyu yang diturunkan kepada Abuya adalah 1/46 daripada kenabian.

vii. Allah hendak mengangkat kembali Islam di akhir zaman dengan menghantar Sahibul Zaman (Haji Ashaari bin Muhammad),Imam Mahdi (Sheikh Muhammad al-Suhaimi) dan Nabi Isa a.s. yang telah tersedia oleh Allah untuk melaksanakan jadual Tuhan.

viii. Minda Abuya (Haji Ashaari bin Muhammad) difahami sebagai intisari Quran dan hadith dan Abuya adalah orang Tuhan yang berupaya menyampaikan intisari tersebut kepada pengikutnya untuk diamalkan. Dengan itu, tidak perlu lagi merujuk kepada Quran dan Hadith kerana minda sudah lengkap.

ix. Perjuangan ahli jamaah SRC dibantu dan dilindungi oleh para Rijal Ghaib yang terdiri daripada para malaikat, jin Islam dan roh-roh muqaddas (roh suci para ahli jamaah yang telah meninggal dunia).

x. Bertawassul kepada Abuya (Haji Ashaari bin Muhammad) ketika menghadapi sesuatu kesulitan atau kecemasan, Abuya akan menghantar bantuan samaada menggunakan jin Islam atau dengan karamahnya.

xi. Abuya (Haji Ashaari bin Muhammad) adalah manusia yang hebat. Malahan, lebih hebat daripada kita mempunyai 10 orang ibu dan ayah kerana menurut mereka hubungan dengan ibu bapa hanya terbatas di dunia sedangkan hubungan dengan Abuya kekal sehingga ke akhirat.

xii. Allah akan memberitahu Abuya (Haji Ashaari bin Muhammad) tentang musibah sakit yang dialami oleh ahli jamaah SRC. Sekiranya sakit tersebut tidak tertanggung oleh ahli jamaah, Abuya boleh meminta agar Allah meringankan derita pada kadar yang mampu ditanggung oleh ahli jamaah.

xiii. Abuya (Haji Ashaari bin Muhammad) mempunyai kelebihan untuk menangguhkan ajal sekiranya ahli jamaah yang sampai ajal itu masih banyak dosa.

xiv. Abuya (Haji Ashaari bin Muhammad) boleh meminta Allah menggantikan ajal kepada ahli jamaah lain yang telah sempurna iman dan taqwa.

xv. Sewaktu ahli jamaah sedang nazak, Abuya (Haji Ashaari bin Muhammad) akan hadir dan berada di sebelah kanan kepala dengan mengajarkan talkin. Dengan itu, syaitan tidak akan menyesatkan ahli jamaah berkenaan.

xvi. Sewaktu ahli jemaah sedang disoal oleh malaikat di alam kubur, Abuya (Haji Ashaari bin Muhammad) akan datang menemani dan menjawab soalan malaikat bagi pihak ahli jamaah. Dengan itu, ahli jamaah berkenaan terlepas seksaan kubur.

xvii. Sewaktu di padang mahsyar, Abuya (Haji Ashaari bin Muhammad) menunggu-nunggu untuk memberikan syafaat kepada para pengikutnya.

b) Kesalahan Yang Bercanggah Dengan Syariah Islamiyyah adalah berdasarkan kepada kepercayaan bahawa :

i. Ibadat sembahyang Jumaat pada mereka adalah tidak wajib kerana kerajaan yang ada sekarang bukan kerajaan Imam Mahdi. Apabila Imam Mahdi muncul dan membentuk kerajaan barulah ibadat sembahyang Jumaat menjadi wajib.

ii. Sahibul Zaman (Haji Ashaari bin Muhammad) tidak memerlukan kitab dalam proses pengajaran dan pembelajaran kerana ilmunya datang terus dari Allah dalam bentuk ilham.

iii. Orang yang berjuang dengan mempunyai minda Abuya (Haji Ashaari bin Muhammad) adalah lebih tinggi pahala dan darjatnya jika dibandingkan dengan mereka yang tidak mempunyai minda Abuya dalam perjuangan.

iv. Seorang ahli ibadah (‘Abid) hanya mampu menjadi hamba biasa kerana tidak mempunyai minda setaraf dengan wahyu dan tidak boleh menjadi khalifah.

v. Quranyangadasekaranghanyatinggalmashafdanlafazsahaja. v. Quran yang ada sekarang hanya tinggal mashaf dan lafaz sahaja. Roh Quran telah ditarik balik oleh Tuhan dan hanya diberikan kepada mujaddid (Haji Ashaari bin Muhammad).

vi. Sembahyang sehari semalaman hanya tiga waktu sahaja iaitu Subuh, sembahyang jamak Zohor dan Asar serta jamak Maghrib dan Isyak.

vii. Segala amalan baik di dunia tidak dapat menandingi amalan pengikut Abuya (Haji Ashaari bin Muhammad) walaupun seseorang itu bersembahyang, berpuasa dan berpuluh kali menunaikan ibadat haji.

viii. Duduk semajlis dengan Abuya (Haji Ashaari bin Muhamad) pahalanya lebih tinggi daripada mengerjakan sembahyang selama 40 tahun atau sembahyang tahjud sepanjang hayat.

ix. Beramal dengan Aurad Muhammadiah sebagai satu cara untuk menjaga hubungan hati atau rohani dengan Abuya (Haji Ashaari bin Muhammad). Dengan mengamalkan Aurad Muhammadiah, ahli jamaah akan sentiasa dipantau dan dibimbing secara rohaniah oleh Abuya.

x. Amalan Aurad Muhammadiah akan terbatal sekiranya ahli jamaah melakukan dosa besar, tidak mengamalkannya tujuh hari berturut-turut, tidak taat dan yakin serta mengaibkan Abuya (Haji Ashaari bin Muhammad).

xi. Mengamalkan zikir agung ( ) yang terkandung di dalamnya unsur tawassul, menyeru roh orang yang telah mati serta mendakwa bahawa al-Sheikh Muhammad bin Abdullah al-Suhaimi sebagai Imam Mahdi.

c)  Kesalahan Yang Bercanggah Dengan Akhlak Dan Etika Bermasyarakat adalah berdasarkan kepada kepercayaan bahawa-

i. Ulama yang ada sekarang adalah ulama kitab atau ulama hafalan yang bergantung kepada kitab dan hafalan untuk mengajar. Manakala Sahibul Zaman pula, ilmunya datang terus dari Tuhan.

ii. Orang yang menuntut ilmu agama sehingga ke peringkat Ph.D adalah tidak bermanfaat kerana ilmu yang dituntut itu bersumberkan kitab lama dan ketinggalan zaman.iii. Ilmu para ulama sekarang dengan mendakwa ilmu mereka tidak setanding dengan ilmu orang Tuhan (Haji Ashaari bin Muhammad).

iv. Allah melarang ulama yang berwatak Nabi berjuang melainkan iv. Allah melarang ulama yang berwatak Nabi berjuang melainkan setelah munculnya mujaddid yang berwatak Rasul.

ii. Berdasarkan kepada penyelewengan tersebut, Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia telah bersetuju memutuskan bahawa ajaran, pegangan dan fahaman yang dibawa dan dipegang oleh jamaah Syarikat Rufaqa’ Corporation Sdn. Bhd. (SRC) dan rangkaian syarikat gabungannya adalah menyeleweng daripada ajaran Islam.

iii. Oleh yang demikian, Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia mengambil keputusan bahawa:

a. Mana-mana orang Islam secara individu atau berkumpulan melalui pertubuhan, persatuan atau syarikat yang menjadi ahli jamaah atau pengikut Syarikat Rufaqa’ Corporation Sdn. Bhd. (SRC) dan rangkaian syarikat gabungannya adalah mengamalkan ajaran, pegangan dan fahaman yang menyeleweng daripada ajaran Islam.

b. Mana-mana orang Islam secara individu atau berkumpulan melalui pertubuhan, persatuan atau syarikat yang menjadi ahli jamaah atau pengikut Syarikat Rufaqa’ Corporation Sdn. Bhd. (SRC) dan rangkaian syarikat gabungannya dengan berselindung di sebalik apa-apa aktiviti ekonomi, perniagaan, pendidikan, kesenian, perubatan, pembinaan, pertanian, perladangan, telekomunikasi atau apa-apa aktiviti lain yang berhubungkait dengan SRC dan apa-apa ajaran yang mempunyai unsur-unsur persamaan dengan ajaran, pegangan dan fahaman kumpulan Al-Arqam adalah mengamalkan ajaran, pegangan dan fahaman yang menyeleweng daripada ajaran Islam.

c. Mana-mana orang Islam secara individu atau berkumpulan melalui pertubuhan, persatuan atau syarikat yang cuba menghidupkan kembali ajaran dan fahaman Kumpulan al-Arqam samada melalui Syarikat Rufaqa’ Corporation Sdn. Bhd. (SRC), rangkaian syarikat gabungannya atau mana-mana pertubuhan, persatuan atau syarikat yang mempunyai unsur-unsur persamaan dengan ajaran, pegangan dan fahaman Kumpulan Al-Arqam adalah mengamalkan ajaran, pegangan dan fahaman yang menyeleweng daripada ajaran Islam.

d. Mana-mana orang Islam secara individu atau berkumpulan melalui pertubuhan, persatuan atau syarikat yang mengamalkan ajaran, pegangan dan fahaman yang disebut di dalam sub perenggan iii( a), (b), (c) adalah mengamalkan ajaran, pegangan dan fahaman yang bertentangan dengan akidah Ahli Sunnah Wal Jamaah.

e. Apa-apa variasi, versi, bentuk atau cabang mana-mana ajaran, pegangan atau fahaman kumpulan Al-Arqam dan ajaran, pegangan atau fahaman ahli jamaah SRC atau apa-apa ajaran, pegangan atau fahaman kumpulan baru yang mempunyai persamaan dengan unsur-unsur ajaran, pegangan dan fahaman Kumpulan Al-Arqam dan ahli jamaah SRC adalah bertentangan dengan akidah Ahli Sunnah Wal Jamaah dan menyeleweng daripada ajaran Islam; atau

f. Apa-apa jua bahan publisiti yang menonjolkan ajaran Kumpulan Al-Arqam dan ajaran, pegangan atau fahaman ahli jamaah SRC atau apa-apa ajaran, pegangan atau fahaman kumpulan baru yang mempunyai persamaan dengan unsur-unsur ajaran, pegangan dan fahaman Kumpulan Al-Arqam dan ahli jamaah SRC dalam apa jua bentuk penerbitan dan cetakan adalah diharamkan.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-95 yang bersidang pada 16-18 Jun 2011 telah membincangkan mengenai

Hukum Memakan Dan Berubat Dengan Cicak Gekko Geckko (Tokay) . Muzakarah telah membuat keputusan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa para fuqaha’ telah mengklasifikasikan Cicak Gekko Geckko (Tokay) sebagai binatang yang haram dimakan kerana tergolong dalam kategori haiwan yang menjijikkan (khabis) dan mempunyai racun. Begitu juga dengan uruf masyarakat Islam di Malaysia yang tidak menjadikan binatang ini sebagai makanan yang biasa dimakan. Selain itu, sehingga kini tidak ada bukti saintifik dan ujian klinikal yang membuktikan bahawa Cicak Gekko Geckko (Tokay) mampu menjadi penawar atau mengubati penyakit-penyakit tertentu.

Sehubungan itu, Muzakarah bersetuju memutuskan bahawa hukum memakan Cicak Gekko Geckko (Tokay) adalah
diharamkan
 oleh Islam. Manakala untuk tujuan perubatan, penggunaan Cicak Gekko Geckko (Tokay)
diharuskan dengan syarat
 keberkesanannya dapat dibuktikan dari segi saintifik dan tiada alternatif ubat lain yang boleh digunakan bagi merawat penyakit berkaitan.


Mesyuarat Jawatankuasa Fatwa Negeri Johor yang bersidang pada 4 Zulkaedah 1421 bersamaan 29 Januari 2001 telah membincangkan mengenai Ajaran Ilmu Tajalli Ahmad Lukman @ Hakikat Insan.

 Ahamdulillah fatwanya:

 'Ajaran ilmu Tajalli Ahmad Lukman @ Hakikat Insan adalah
sesat
 kerana terdapat di dalamnya:

 i. Unsur-unsur syirik
 ii. Menyamatarafkan Allah s.w.t dengan makhluk.
 iii. Khurafat dan bida"ah yang menyesatkan (bid"ah)
 iv. Mereka- reka ajaran baru yang bukan dari ajaran atau dasar sebenar agama Islam.
 v. Ajarannya tidak berlandaskan sumber dan dalil yang kukuh dan sah kerana tidak di ketahui dari mana asas ajarannya diambil


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 18 Ogos 2002 telah membincangkan mengenai masalah bersumpah dengan Talak. Mesyuarat telah membuat keputusan fatwa seperti berikut:
1) Pendapat yang menyatakan bahawa hakim tidak boleh menyuruh si suami bersumpah menafikan dakwaan isterinya yang mendakwa si suami telah melafazkan talak keatasnya tetapi tidak ada saksi yang mendengarnya berdasarkan nas '?? ???? ???? ?? ???? ???? ?????' adalah tidak tepat.

2) Amalan yang digunapakai oleh Mahkamah Syariah Negeri Kelantan iaitu hakim akan menjatuhkan hukuman keatas suami supaya bersumpah menafikan dakwaan isteri yang mendakwa bahawa si suami telah melafazkan talak keatasnya tetapi tidak ada saksi yang mendengarnya dan jika si suami enggan bersumpah akan dijalankan sumpah rad ( ???? ?????? ) keatas isterinya adalah tidak bercanggah dengan hukum syara'.

3) Yang dimaksudkan dengan ibarat '?????? ???? ?? ???? ???? ?????' ialah hakim tidak boleh menyuruh seseorang bersumpah dengan lafaz talak (????? ??????). Dinamakan orang berta"lik dengan talak itu sebagai sumpah kerana ianya menghendaki berlaku sesuatu atau menghalang dari membuat sesuatu seperti mana yang dikehendaki oleh orang bersumpah.


Amalan melabur hasil zakat yang tidak dapat diagihkan dalam tahun semasa kepada asnaf yang lapan dengan membeli aset adalah tidak tepat, ketika asnaf berkenaan masih memerlukan bantuan zakat. Dengan itu segala harta yang telah dibeli dengan wang zakat jika dijual semula hendaklah dikembalikan wang jualan tersebut kepada asnaf yang lapan yang telah ditentukan oleh syariat Islam.


Kertas disediakan oleh Y.Bhg. Dato" Dr. Saleh bin Ismail dan Y. Bhg. Ustaz Talib bin Abdul Rahman.
Setelah mengamati dan membahas dengan teliti kertas ini mesyuarat bersetuju dengan keputusan-keputusan berikut :
i. Menerima kertas ini dengan beberapa pembetulan dan pindaan.
(lihat lampiran 'Ba').
ii. Terima kasih dan tahniah kepada penulis.
Sehubungan dengan isu perobohan masjid/surau, mesyuarat turut membangkitkan tentang beberapa masalah yang sering timbul sekitar proses pembinaan masjid/surau dan perobohannya.
Dari segi pembinaan masjid/surau baru terdapat kes-kes masjid/surau dibina sebelum mendapat kelulusan daripada Pesuruhjaya.
Sungguhpun masalah ini telah cuba diatasi dengan memberi peringatan khusus kepada pihak-pihak yang terlibat dengan perancangan dan perancangan adan proses pembinaan masjid melalui Pekeliling Jabatan Hal Ehwal Agama Bil.(92)JHEAT.01/-001/5 bertarikh 9 Jun 1991 bersamaan 26 Zulkaedah 1411 mengenai 'Meroboh/membina masjid baru (termasuk surau)', tetapi peringatan, seperti ini, ternyata tidak begitu berkesan.
Oleh itu bagi menghindari masalah ini dari terus berlaku dan juga bagi menjamin kelicinan proses pembinaan masjid/surau baru termasuk ditahap memerlukan kelulusan Pesuruhjaya, mesyuarata bersetuju memanjangkan cadangan kepada Majlis Agama Islam Dan Adat Melayu Terengganu supaya mewujudkan satu Jawatankuasa Perancang Pembangunan Masjid/Surau Peringkat Negeri.
Keanggotaan jawatankuasa ini membabitkan pihak kepimpinan tertinggi negeri dan agensi yang terlibat dengan proses perancangan pelaksanaan dan pembangunan masjid termasuk Jabatan Mufti.
Berhubung dengan perubahan dan perombakan masjid/surau, mesyuarat juga membincangkan tentang beberapa masalah hukum syarak yang timbul sekitar cara-cara mengurus bekas tapak dan bahan-bahan masjid/surau berkenaan. Biasanya bahan-bahan itu terdiri daripada berbagai jenis dan bentuk samada kayu, batu, kaca dan sebagainya termasuk perkakas atau peralatan tertentu samada masih boleh diguna pakai atau sebagainya.
Bagaimana dan apakah langkah-langkah yang perlu diambil terhadap bahan-bahan itu mengikut hukum syarak. Samada dijual, disimpan, dipakai semula, diubahsuai, dipindah dan sebagainya.
Bagi mengatasi masalah ini, mesyuarat bersetuju supaya majlis mewujudkan satu jawatankuasa khas yang bertugas menilai bahan-bahan berkenaan secara khusus mengikut keadaan kes.
Jawatankuasa ini bertanggungjawab memberi panduan kepada pihak-pihak tertentu supaya mengambil langkah-langkah atau tindakan sesuai degan hukum syarak yang berbangkit dari masa ke semasa.
Lampiran 'Ba'
Bahan masjid/surau yang diroboh : Apakah yang harus dilakukan?
Kertas disediakan oleh Y.Bhg. Dato" Dr. Saleh bin Ismail dan Y. Bhg. Ustaz Talib bin Abdul Rahman.
**************************************************************************************
Muqaddimah :
Masjid adalah termasuk di dalam kumpulan harta wakaf yang ditentukan untuk kegunaan kumpulan tertentu di dalam masyarakat. Ini bererti masjid adalah kepunyaan atau milik semua umat Islam.
Definisi Wakaf :
Wakaf adalah menahan suatu harta yang boleh/sah digunakan dari penguasaan pemilikan untuk tujuan menggunakannya di jalan yang diharuskan oleh syarak.
Jenis Wakaf :
Oleh kerana wakaf harta untuk dijadikan tempat ibadat menyebabkan harta-harta milik masjid tidak tentu pemiliknya. Sebarang urusan ke atas harta wakaf masjid hendaklah didasarkan kepada kepentingan umum dan maslahah mereka. Kecuali bagi harta wakaf yang sudah ditentukan pemiliknya, seperti ia diletakan di bawah nama-nama tertentu.
Pendapat ulama berhubung dengan harta Wakaf :
1. Mazhab Hanafi berpendapat: Bahan-banah masjid ada sifat masjidiinya ia masih kekal sebagai masjid sekalipun tidak diperlukan lagi. Ia tidak boleh dipindah; samada ia dalam bentuk harga atau barang. Ia tidak boleh dipindah kepada masjid yang lain. Manakala Imam Abu Yusuf pula berpendapat : Barang-barang milik masjid berupa hamparan dan almpu-lampu boleh dipindah ke masjid yang lain,
Mengikut pendapat sebahagian dari Mazhab Hanafi pula : Runtuhan masjid yang tidak boleh sewakan lagi dan tidak boleh digunakan untuk dibangunkan semula samada digunakan untuk membuat binaan atau lain-lain, maka ia boleh dijualkan dengan perintah hakam. (pemerintah/pihakberkuasa). Harga dari barang yang dijualkan itu bolehlah dibeli harta wakaf yang lain menggantikan tempat wakaf yang telah dijualkan itu.
Jika harganya tidak digunakan untuk membeli barang-barang tersebut, maka ia bolehlah diserahkan kepada waris yang mewakafkan jika merekaj masih ada. Tetapi jika tidak ada waris yang boleh menerimanya, bolehlah dibahagikan kepada orang-orang fakir.
2. Mazhab Maliki berpendapat : Harta masjid tidak boleh dijualkan berasaskan kepada ijmak ulama" demikian juga Mazhab Syafie berpendapat sepertimana Mazhab Maliki : Bahawa harta masjid tidak dijual. Hanya dalam keadaan perlu (mungkin terdesak) sahaja, harta tak alih (??????) milik masjid boleh dijual ; seperti keperluan untuk membesarkan atau memperluaskan masjid.
3. Mazhab Hanbali pula berpendapat : Apabila sesebuah masjid tidak diperlukan lagi atas sebab-sebab seperti ia digunakan lagi untuk ibadah sembahyang atau kerana ia sangat sempit unutk pada Jumaat, manakala ia tidak boleh diperbesarkan lagi, atau ianya telah berkecai serta tidak boleh dibangunkan lagi, melainkan dengan cara dijual sebahagian dari harta masjid tersebut. Untuk membangunkan bahagian yang baru pada masjid tersebut jika bahagian-bahagian masjid itu tidak boleh digunaka lagi, maka ia hendaklah dijual.
Apabila harta wakaf dijual, duitnya bolehlah dibeli sesuatu mengikut kehendak waris yang mewakafkannya, samada ia digunakan untuk membeli barang yang sejenis dengan harta yang dijual atau dibeli barang yang lain darinya tetapi kegunaannya samada sepertimana harta yang telah dijualkan itu, kerana harta wakaf tidak boleh diubah selagimana masih boleh diambil faedah darinya.
Tukarganti harta masjid :
Dalam hal menukarganti harta masjid, Imam Ahmad dan lain berpendapat : Jika perlatan dari masjid yang pertama dijual dan pendapatan dari jualannya tersebut digunakan untuk membina masjid yang lebih baik atau selesa maka hukum menjualnya adalah harus. Imam Ahmad membawa hajat Saidina Umar r.a. dan Saidina Uthman r.a. pernah menukarganti atau mengubahsuai masjid di zaman mereka.
Maka dengan ini harus pengubahsuai bangunan harta wakaf dari satu keadaan kepada keadaan yang lain kerana memenuhi keperluan yang jelas.
Ulasan dan pandangan :
Dari pembentangan di atas, jelaslah kepada kita bahawa terdapat dua kumpulan yang berbeza pendapat berhubung dengan penggunaan harta wakaf masjid.
Pertama : Sebahagian dari Mazhab Hanafi berpendapat bahawa bahan binaan masjid dalam apa keadaan sekalipun masih kekal sifat masjidinnya kerana itu ia tidak boleh dipindah dan ditukarganti. Pendapat ini selari dengan pendapat Mazhab Malikiah di mana meraka berpendapat :
Mengikut ijmak Ulama" bahawa harta wakaf tidak bleh dijual.
Manakala sebahagian dari Mazhab Syafie berpendapat : Bahawa harta wakaf masjid tidak boleh dijual.
Kedua : Imam Ahmad dan lain-lain berpendapat : Bahawa harta masjid dalam keadaan tertentu seperti masjid tidak digunakan lagi kerana terlalu sempit dan tidak boleh diperbesarkan lagi, atau dalam keadaan masjid tersebut telah berkecai seperti tidak boleh dibangunkan lagi melainkan dengan dijual bahannya untuk dibeli dan dibangunkan masjid yang baru, maka ia harus dijual untuk tujuan tersebut, harta dari hualan tersebut boleh dibeli barang yang sama jenis mengikut kehendak waris yang mewakafkannya. Kerana harta wakaf tidak boleh diubah selagi masih boleh diambil faedahnya.
Imam Ahmad berpendapat lagi : Bahawa pemindahan harta wakaf dari satu keadaan kepada keadaan yang lain harus dan boleh dilakukan. Berdasarkan kepada ia pernah dilakukan oleh Saidina Umar r.a. dan Saidina Uthman r.a. Manakala sebahagian dari Mazhab Syafie berpendapat : Dalam keadaan tertentu (terdesak) harta tak alih (??????) milik masjid boleh dijual seperti untuk membesarkan atau memperluaskan masjid.
Sebahagian dari Mazhab hanafi pula berpendapat : Bahawa runtukhan masjid boleh dijual dengan perintah hakam (pihak berkuasa). Harga dari bahan yang dijual itu dibeli peralatan baru dari jenis manfaat yang bersama, manakala harta wakaf masjid berupa hamparan dam lampu-lampu mengikut pendapat Abu Yusuf ia boleh dipindahkan ke masjid yang lain.
Masjid adalah maslahah umum :
Masjid adalah sesuatu keperluan dan berupa maslahah kepada masyarakat Islam seluruhnya. Tanpa masjid, maka hilanglah syiar Islam dari masyarakat setempat. Masjid dan segala peralatan menjadi hak bersama semua umat Islam. Masjid didirikan adalah untuk kegunaan, kepentingan dan maslahah umat Islam seluruhnya.
Oleh kerana setiap seorang Islam mempunyai hak dan kepentingan ke atas masjid dam hata miliknya. Maka apabila hak mereka terhalang, merekaa berhak mendapatkan semula hak tersebut selagi ada jalan. Beribadah di masjid adalah hak setiap orang yang beriman. Ia wajib diberi dan dibuka peluang kepada mereka yang berhak mendapatkannya.
Oleh itu apabila orang-orang Islam terhalang dari menunaikan sembahyang di masjid kerana sempit atau masjid itu uzur keadaannya sehingga membahayakan keselamatan pada jamaah, maka berusaha untuk membolehkan mereka menunaikan sembahyang berjamaah di masjid menjadi suatu keperluan yang wajib ditunaikan oleh mereka yang bertanggungjawab. Manakala mengabaikannya adalah suatu kesalahan di sisi syarak.
Sekiranya halangan sembahyang di masjid berlaku kerana masjid itu sempit, maka membesarkannya adalah suatu kemestian, sekalipun pembesarannya itu menuntut tukarganti dari yang lama kepada yang baru, dalam keadaan demikian menukarkannya sudah menjadi suatu keperluan yang wajib ditunaikan, kerana ia termasuk di dalam kaedah yang berbunyi '?? ????? ?????? ??? ?? ??? ????" . Ia juga termasuk di dalam kaedah " ?? ??? ??? ????" dan kaedah "???????? ???? ?????????".
Kesimpulan :
Setelah dilihat pendapat Ulama" berhubung dengan pengendalian harta wakaf masjid serta alasan-alasan yang dibawa oleh mereka, maka kami berpendapat : Bahawa pendapat yang kedua iaitu pendapat Imam Ahmad yang mewakili Mazhab Hanbali dan pendapat sebahagian dari Mazhab Hanafi merupakan pendapat yang lebih jelas dan lebih menepati kepentingan, maslahah dan keperluan umat Islam. Pendapat dan alasan mereka disokong oleh contoh serta amalan yang pernah dilaksanakan oleh dua Sahabat Baginda s.a.w iaitu Saidina Umar r.a dan Saidina Uthman r.a.
Amalan ini diterima dan tidak dibantah oleh para sahabat yang lain. Ia menggambarkan persetujuan pada sahabat di atas tindakan tersebut. Dengan itu kami berpendapat : Bahawa harta wakaf masjid boleh dijual jika perlu dan keadaan mendesak untuk keperluan membesar, memperbaharui dan menyelesaikan sesebuah masjid atas sebab maslahah umat Islam di tempat yang tersebut.
????? ???? ????????


Pada menjalankan kuasa yang diberi oleh seksyen 36 dan seksyen 39 Enekmen Majlis Agama Islam Dan Adat Istiadat Melayu Kelantan 1994, Majlis Agama Islam dan Adat Istiadat Melayu Kelantan, menerusi Jamaah Ulama’ yang bersidang pada 08 Rabiulawal 1415H bersamaan 05 Ogos 1995 dan atas titah perintah Kebawah Duli Yang Maha Mulia Al-Sultan membuat Fatwa yang berikut:

(1). Ajaran Awang Teh Selamat bin Kamal atau dikenali dengan nama Pak Teh Selamat sebagaimana butir- butir berikut :

Ayat Al-Quran dibuat sendiri oleh orang, bukan datangnya dari Allah;
Sebenar-benarnya haji ialah taat kepada Islam. Pergi ke Mekah itu jadi Tok Haji tipu kerana hendak bermegah-megah dengan wang ringgit semata-mata;
Puasa bulan ramadhan ialah fikir, tak payah berlapar, bahkan haram berlapar dan kalau puasa berlapar bererti engkar;
Zakat ialah bersyarah , yakni beritahu kepada orang, bukan dengan cara mengeluarkan padi beras dan pitis emas (wang ringgit);
Sembahyang tunduk bangun itu haram, kerana sembahyang kepada makhluk dan menduakan “ Alllah, Muhammad”;
Awang Teh Bin Kamal iaitu guru ajaran itu mengaku dia adalah Rasulullah;
Adalah sesat serta menyesatkan kerana berlawanan dengan ajaran Islam.

(2). Mana-mana orang atau kumpulan yang mengambil atau menyebar atau  melakukan upacara-upacara yang sama dengan ajaran yang di bawa oleh AwangTeh Bin Kamal ( Pak Teh Selamat ) sebagai sesat serta menyesatkan.

(3). Umat Islam hendaklah mengelakkan diri dari menganuti , menyebar atau beramal dengannya.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-77 yang bersidang pada 10 - 12 April 2007 telah membincangkan Hukum Berkaitan Pembangunan Tanah Wakaf Di Bawah Rancangan Malaysia Ke Sembilan (RMK-9). Muzakarah telah memutuskan bahawa:

1.
Status Bangunan yang Telah Siap Dibina Di Atas Tanah Wakaf

i) Bangunan yang telah siap dibina di atas tanah wakaf tidak menjadi wakaf secara automatik. Sekiranya pihak JWZH ingin mewakafkannya, ia tidak menjadi halangan.

ii) Bangunan tersebut perlu didaftarkan sebagai harta wakaf yang baru dan perlu memenuhi rukun-rukun wakaf dan enakmen negeri-negeri.

2.
Pembangunan Menggunakan Dana Program Pembangunan Harta Wakaf RMK 9 Di Atas Tanah Baitulmal Milik MAIN

i) Tanah baitulmal milik MAIN dan bangunan yang dibina di atas tanah tersebut yang menggunakan dana program pembangunan Harta Wakaf RMK 9 boleh didaftarkan sebagai harta wakaf.

ii) Untuk memenuhi dan mematuhi peraturan syariah, JWZH hendaklah merujuk kepada syarat-syarat wakaf yang sedia ada.

3.
Pemajakan Tanah Wakaf Kepada Pesuruhjaya Tanah Persekutuan

   Tanah wakaf boleh dipajak tetapi tidak boleh dijual.

4.
Penjualan Pajakan Unit Kedai/Kediaman/Ruang Pejabat Yang Telah Dibangunkan Di atas Tanah
   Wakaf

i) Unit-unit kediaman atau kedai yang dibina di atas tanah wakaf boleh dipajak kepada individu bagi tempoh jangka panjang.

ii) Syarat dan kaedah yang perlu dipatuhi supaya menepati keperluan syarak adalah berdasarkan Akad Pajakan (sewaan).

5.
Status Kerajaan Persekutuan Dalam Pembangunan Tanah Wakaf

i) Kerajaan Persekutuan boleh dianggap sebagai pewakaf dengan syarat peruntukan yang disediakan untuk membangunkan tanah wakaf diniat untuk wakaf.

ii) Sebagai pewakaf, kerajaan berhak menentukan syarat-syarat harta yang diwakafkan. Sungguhpun begitu, perlantikan nazir tidak dibenarkan kerana bercanggah dengan Enakmen sedia ada.

6.
Jabatan Wakaf Zakat dan Haji (JWZH) Sebagai Pemegang Amanah Dana Program Pembangunan
    Harta Wakaf RMK 9

JWZH boleh menjadi pemegang amanah dana Program Pembangunan Harta Wakaf RMK 9 melalui entiti wakaf kebangsaan yang akan ditubuhkan menerusi usahasama ekonomi dengan MAIN dengan syarat mendapat persetujuan kedua-dua belah pihak di antara MAIN dan JWZH.

7.
Pemegang Amanah Tunggal Wakaf

Isu MAIN sebagai pemegang amanah tunggal wakaf bukan merupakan isu syariah sebaliknya isu dasar yang melibatkan pentadbiran.

8.
Wakaf Wang Tunai

  Berwakaf dalam bentuk wang tunai adalah dibolehkan di dalam Islam.

9.
Pengecualian atau Remitan Cukai Tanah Terhadap Harta Wakaf.

   Harta wakaf wajar mendapat pengecualian daripada cukai.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-95 yang bersidang pada 16-18 Jun 2011 telah membincangkan mengenai

Hukum Upacara Akad Nikah Di Masjid. Muzakarah telah membuat keputusan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa Jumhur ulama’ telah memperakukan bahawa upacara akad nikah dibenarkan untuk dilaksanakan di masjid. Bahkan ulama’ mazhab Syafie berpendapat adalah sunat dan digalakkan untuk melaksanakan akad nikah di masjid.

Sehubungan itu, Muzakarah bersetuju memutuskan bahawa melakukan upacara akad nikah di masjid atau surau adalah
disunatkan
untuk mendapat keberkatan. Walaubagaimanapun, kedua-kedua pihak bagi pengantin lelaki dan perempuan yang turut menyertai upacara akad nikah tersebut
hendaklah menjaga adab dan mematuhi peraturan
 semasa berada di dalam masjid atau surau berkenaan.


Mesyuarat Jawatankuasa Fatwa Negeri Johor yang bersidang pada 17 Jamadilawal 1425 bersamaan 5 Julai 2004 telah membincangkan mengenai Hukum Mendirikan Solat Berjamaah Di Masjid Selepas Imam Ratib Selesai Solat Berjamaah.

 Alhamdulillah fatwanya:

 Hukum mendirikan solat berjamaah di masjid selepas imam ratib selesai solat berjamaah adalah makruh menurut jumhur ( majoriti ). Walaubagaimana pun ia bukanlah suatu yang mutlak, malah hukum makruh ini terangkat sekiranya solat tersebut dilakukan dalam keadaan berikut :

 1. Didirikan di masjid yang kedudukannya berada di tepi jalan yang sentiasa menjadi laluan dan tumpuan orang ramai untuk singgah menunaikan solat, atau

 2. Tiada imam ratib yang dilantik untuk masjid berkenaan, atau

 3. Keluasan masjid yang kecil dan tidak boleh menampung jamaah dengan sekali solat, atau

 4. Di takuti keluar waktu sekiranya tidak didirikan di masjid berkenaan, dan

 5. Diyakini tiada berlaku perpecahan dan perbalahan oleh masyarakat setempat.


Kaedah untuk mengatasi was-was dalam solat adalah seperti berikut:
i ) Bacaan dalam solat hendaklah betul dan menepati syara'.
ii) Perlu menyedari bahawa was-was itu datang daripada iblis dan syaitan untuk merosakkan ibadat kita.
iii) Bertawakkal kepada Allah.
iv) Membaca Surah An-Nas dan Al-Alaq sebelum sembahyang dan meludah tanpa air liur ke kiri dan kanan sebanyak tiga kali.


Dato' Pengerusi memaklumkan bahawa perkara ini dibincangkan untuk pandangan dan keputusan ahli mesyuarat tentang cadangan untuk mengurus wang deposit hasil Istibdal tanah wakaf yang berada dalam simpanan Majlis Agama Islam Kelantan berjumlah hampir tujuh juta ringgit (RM 7 JUTA). Wang ini diperolehi hasil	daripada pampasan yang dibayar oleh kerajaan dan pihak-pihak lain kerana pengambilan tanah wakaf untuk tujuan tertentu.
Bagi menjelaskan isu ini dengan terperinci Dato' Pengerusi menjemput Al-Fadhil Ustaz Ridhuan Bin Abd Rahman Pegawai Baitul Mal dan Wakaf Majlis Agama Islam Kelantan untuk membentangkan kertas kerja yang berkaitan.
Keputusan: Setelah membincangkan perkara ini, mesyuarat bersetuju memutuskan sebagaimana berikut:
(i). Wang deposit hasil Istibdal Tanah Wakaf yang diambil oleh pihak kerajaan dan lain-lain.
(ii). Untuk menggantikan semula tanah-tanah tersebut, pihak pengurusan Majlis Agama Islam Kelantan hendaklah memastikan penggantian harta tersebut adalah sebagaimana tujuan asal pewakafan harta tersebut sebelum ia diistibdalkan seperti ia diwakafkan untuk tanah perkuburan, tapak masjid dan lain-lain.
(iii). Harta atau tanah yang hendak dijadikan tukaran juga mestilah lebih banyak dari segi nilai harta, fungsi dan lain-lain yang berkaitan dengannya.
(iv). Sekiranya wang deposit ini masih berbaki bolehlah digunakan untuk pengambilan aset tetap lain seperti bangunan dan lain-lain. Manakala manfaat daripada hasil pembelian ini hendaklah disalurkan untuk tujuan asal pewakafan tersebut.


Berdasarkan taklimat, pembentangan dan penjelasan yang disampaikan oleh pakar-pakar daripada Institut Penyelidikan Produk Halal, Universiti Putra Malaysia serta dengan mengambilkira keputusan-keputusan yang telah diputuskan dalam Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia terdahulu, Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia yang membincangkan isu alkohol dalam makanan, minuman, pewangi dan ubat-ubatan pada 14 hingga 16 Julai 2011 telah bersetuju memutuskan seperti berikut:

Setiap minuman arak
 adalah mengandungi alkohol. Walaubagaimanapun
bukan semua alkohol
 itu adalah arak.
Alkohol yang diperolehi dari proses pembuatan arak, hukumnya

haram dan najis
.

Manakala alkohol yang diperolehi
bukan melalui proses pembuatan arak hukumnya tidak najis, tetapi haram (tidak boleh) diminum
 dalam bentuk aslinya kerana ia adalah
racun dan boleh membunuh
.

Minuman ringan
 yang diproses/dibuat
bukan dengan tujuan untuk menghasilkan arak
dan mempunyai
alkohol di bawah aras 1%v/v
 adalah
harus (boleh) diminum
.

Manakala
minuman ringan
 yang dibuat
dengan niat dan cara yang sama seperti proses membuat arak
, sama ada mengandungi
banyak atau sedikit alkohol
 atau
alkoholnya disuling
 adalah
haram diminum
.

Makanan atau minuman
 yang mengandungi
alkohol secara semulajadi
seperti buah-buahan, kekacang atau bijirin serta perahannya, atau
alkohol
 yang terkandung itu
terjadi secara sampingan
 semasa proses pembuatan makanan atau minuman adalah
tidak najis
 dan
harus (boleh ) dimakan/diminum
.

Makanan atau minuman
 yang mengandungi
bahan perisa
 atau
pewarna
 yang mengandungi
alkohol
 untuk
tujuan penstabilan
 adalah
harus (boleh) digunakan
 sekiranya alkohol itu
bukan dihasilkan dari proses pembuatan arak
 dan
kuantiti alkohol dalam produk akhir
 itu adalah
tidak memabukkan
 dan
kadar alkohol tidak melebihi 0.5%.

Ubat-ubatan
 dan
pewangi
 yang mengandungi
alkohol sebagai bahan pelarut
 adalah
tidak najis
 dan
diharuskan
 sekiranya
alkohol
 tersebut
bukan diambil melalui proses pembuatan arak
.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 28 Jan 1986 telah membincangkan fatwa mengenai ajaran Hj. Ahmad Laksamana Bin Omar. Mesyuarat telah membuat keputusan bersetuju menfatwakan sebagaimana berikut:

Pada menjalankan kuasa-kuasa yang diberi oleh seksyen 14 (3) Undang-Undang Majlis Ugama Islam Dan Adat Istiadat Melayu Kelantan 1966, Majlis menerusi Jamaah Ulama’ menetapkan Fatwa sebagaimana berikut:

Setelah mengkaji isu buku "Tajalli" dan "Hakikat insan" karangan Hj. Ahmad Laksamana, pita rakaman ceramah atau pengajaran serta lain-lain butir upacara keugamaan yang mempunyai hubungan rapat dengannya, maka didapati jelas bertentangan dengan dasar akidah dan hukum-hukum Islam kerana mengandungi kata-kata syirik, sesat, khurafat, kata-kata carut dan mereka-reka perkara yang bukan dari ajaran sebenar ugama Islam, dengan yang demikian Jamaah Ulama’ bersetuju memfatwakan bahawa Haji Ahmad Laksamana Bin Omar menganuti dan menyebar ajaran salah.

Fatwa-fatwa tersebut hendaklah tertakluk kepada semua orang Islam yang tinggal di dalam negeri selain daripada orang-orang Islam yang bukan Bangsa Melayu yang tertakluk kepada undang-undang diri selain daripada yang terdapat di Kelantan.


Setelah membincangkan perkara ini mesyuarat bersetuju memutuskan seperti berikut: Majlis Agama Islam Kelantan sebagai nazir atau pengawal kepada tanah-tanah wakaf hendaklah berusaha untuk membangunkan tanah-tanah wakaf yang dikawal olehnya. Pada masa yang sama Majlis Agama Islam Kelantan juga hendaklah menghormati dan menjalankan amanah pewakaf-pewakaf tersebut. Oleh itu mesyuarat bersetuju dengan cadangan-cadangan yang dikemukakan oleh pihak pengurusan Majlis Agama Islam Kelantan seperti berikut :
(i)	Membangunkan tanah yang masih terbiar seperti lot 260 Mukim Cik Latif Badang Kota Bharu atau khususnya Lot 464 Mukim Cekok, Panji dan pembangunan sesuai seperti (markaz saudara baru/ tahfiz dan lain-lain yang sesuai).
(ii)	Menggunakan wang wakaf khas dari jumlah terkumpul sebanyak RM482,301.15 tersebut untuk membeli aset kekal berupa tanah/bangunan. Manfaat yang diperolehi daripada pembelian tersebut hendaklah disalurkan sebagaimana yang diamanahkan oleh pewakaf.
(iii)	Meluaskan maksud membaca al-Quran di Masjid Langgar kepada masjid-masjid lain (Bandar/Mukim/I'tikaf).